भोजपुरी के मिठास आ खुशबू दुनिया में मालिनीओ के फइलावे दीं मनोज तिवारी ! – Anjoria\nगीत-गवनई भाषा सभा समारोह सरोकार\nAug 17, 2013 गीत गवनई, दयानन्द पाण्डे, भोजपुरी, मनोज तिवारी, मालिनी अवस्थी\nमनोज तिवारी भोजपुरी के बढ़िया गायक हउवें एहमें कवनो संदेह नइखे. लेकिन अबही-अबही जवन विवाद भरत शर्मा के साथे ले के मालिनी अवस्थी का विरोध में उ खड़ा कइले बाड़न ई उनका आ भोजपुरी के हित में हरगिज़ नइखे. भोजपुरी अकादमी के ब्रांड अंबेसडर मालिनी अवस्थी एह चलते ना हो सकसु कि उ अवधी के लोक गायिका हई, इ तर्क सीधा कुतर्क बा. एकर कवनो मतलब नइखे. साँच त ई बा कि कवनो भाषा भा संस्कृति केहू के जागीर ना होखे. का कवनो मुसलमान के संस्कृत एह ले जाने भा पढ़े के ना चाहीं कि ओह पर ब्राह्मणन भा हिन्दुवन के अधिकार बा. भा कवनो ब्राह्मण भा हिंदू के उर्दू एहले जाने भा पढ़े के ना चाहीं कि ओह पर मुसलमानन के अधिकार बा. बतावत चलीं कि हमार पितामह आ पड़पितामह दुनु लोग उर्दू के अध्यापक रहे. आ कि फेर अंगरेजी पर सिर्फ़ क्रिश्चियनने के अधिकार बा से केहू अउर के ना पढ़े जाने के चाहीं. एह तर्कन के कवन मतलब नइखे. ई त इलाकाई आ भाषाई राजनीति हो गइल. जवन इलाकाई राजनीति महाराष्ट्र में ठाकरे बंधु करत बाड़ें, भा जवन भाषाई राजनीति तमिल में करुणानिधि करत आइल बाड़ें उहे राजनीति मनोज तिवारी भोजपुरी में कइल चाहत बाड़न. लेकिन मनोज तिवारी के जान लेबे के चाहीं कि ई राजनीति भोजपुरी में चले वाली नइखे. भोजपुरी में ई दाल गले वाली हइए नइखे. एहले कि भोजपुरी बहुते मीठ आ बहुते उदार भाषा ह. दुनिया भर के भाषा ह. भोजपुरी में दुराव-छुपाव ना चले. सब कुछ सीधे-सीधे चलेला. भारत से निकल के मारीशस, फ़ीज़ी, सूरीनाम, त्रिनीदाद वगैरह देशन में भोजपुरी अपना एही ताकत के दम पर ना सिर्फ़ पहुंचबे कइल बलुक ओहिजा फरबो फुलाइबो कइल. आ लगातार बढ़ले जात बिया. करोड़ो लोग अगर दुनिया में भोजपुरी बोले आ सुनेले त भोजपुरी के उदारता आ बड़प्पने के नाते. ओकरा विरासते के नाते. सगरौ संस्कारन के गीत अगर कवनो भाषा में बा त भोजपुरीए में. सोरहो संस्कार के गीत. सझवाती-भोरहरी तक के गीत. श्रमगीतो एक से एक बाड़ी सँ. वास्तव में भोजपुरी भा कवनो भाषा के गरिमा ओकरा उदारते में बा. संकीर्णता में ना. छुआछूत में ना.\nभोजपुरी भा कवनो भाषा के ई मर्यादा बचावल आ सम्हारल अकेले केहू एक के काम नइखे. ई सामूहिकता के काम बा. जइसे हिंदी आ उर्दू दुनु बहिन हईं सँ वइसहीं भोजपुरी आ अवधीओ दुनु बहिन हई सँ. एहनी के बहिनापा अलग कइल पाप होखी आ एहनी का साथे दुश्मनीओ. एक लिहाज़ से अवधी के भूगोल आ जनसंख्या भलही भोजपुरी से तनिका ना ढेरे कम बा तबहियों अवधी सही मायने में भोजपुरी के बड़की बहिन हिय. तुलसीदास के राम चरित मानस आ जायसी के पद्मावत जइसन श्रेष्ठ ग्रंथ अवधीए में बाड़ी सँ, भोजपुरी में ना. भोजपुरी में अइसन बड़हन ग्रंथ खोजले ना भेंटाव. भोजपुरी में अगर कुछ बड़हन बा त बस भिखारी आ उनकर रचना. जवन तुलसी आ जायसी के रचनन का सोझा बिला जाले. हँ लेकिन जइसे गंगा के पाट से बड़हन यमुना के पाट ह आ जब यमुना गंगा में मिल जाली त गंगो के पाट बड़हन हो जाला. ठीक वइसहीं जब अवधी आ भोजपुरी दुनु मिल के चलेली त एहनी के पाटो बड़हन हो जाला. एहनी के ठाट तब देखते बनेला. दिल्ली, मुंबई में जा के एह भषन के ताकत देखीं. दिल्लीओ सरकार के भोजपुरी अकादमी बनावे पड़ल बा. मुंबईओ में भोजपुरी वोटरन के रिझावे लुभावे ला तमाम तरकीब राजनीतिक पार्टी सब आज़मावत रहेली सँ.\nआईं मनोज तिवारी अब तनिका गायकी के ज़मीनो पर बतिया लिहल जाव. आप त भोजपुरी फ़िलिमो में काम करीले. जानते होखब कि भोजपुरी फ़िलिमन में गाना लिखे वाला मशहूर गीतकार शैलेंद्र बिहार मूल के भलही रहले बाकिर पैदा पाकिस्तान में भइले. मज़रूह सुलतानपुरी कतना बढ़िया बढ़िया गाना भोजपुरी में लिखले. बाकिर मज़रुह उर्दू के शायर त रहबे कइले अवधी उनकर ज़ुबान रहल. लाले-लाले ओठवा से बरसे ला ललैया हो कि रस चुवेला, जइसे अमवा के मोजरा से रस चुवेला ! जइसन मधुर गीत रचे वाला मज़रुह अवधी के हउवें. आ एह गाना के गावे वाला तलत महमूदो अवधीए के हउवें. अउर त अउर लता मंगेशकर मराठी के हई. आ बतावत नीक लागत बा कि अबही ले कवनो गायिका लता मंगेशकर से बढ़िया भोजपुरी गीत नइखे गवले. आशा भोंसलेहू मराठी हईं. आशो जी भोजपुरी में एक से एक मधुर गीत गवले बानी. दुनु बहिन भोजपुरी में एक से एक डुएटो गवले बाड़ी कि सुन के मन भींज जाला. लहक जाला. मुहम्मद रफ़ी, मुकेश आ मन्ना डे ओ एक से एक सुरीला गाना गवले बाड़े भोजपुरी में. लागी नाहीं छूटे रामा चाहे जिया जाए ! याद बा? रफ़ी गवले बाड़न. हेमलता बंगाली हई लेकिन एगो ना अनेके भोजपुरी गीत गवले बाड़ी. नदिया के पार फ़िलिम में जे उ पहुना हो पहुना विवाह गीत गवले बाड़ी, अदभुत बा. अलका याज्ञनिको मराठी हई. उहो जुग-जुग जियेसु ललनवा सोहर जवना तन्मयता से गवले बाड़ी उ दोसर ना मिली. अउर त छोड़ीं आपन शारदो सिन्हा मैथिली भाषी हई. मैथिल, मगही, वज्जिको में खूब गावेली. लेकिन भोजपुरी गाना के माई कहल जाली. कल्पना त आसाम के हई आ का टूट के भोजपुरी गावेली. विजया भारतीओ मैथिल भाषी हई, मैथिली आ हिंदी में कवितो खूब लिखेली बाकिर उनकर पहचान भोजपुरी के बढ़िया गायिका के रुप में बावे. दलेर मेंहदी त पंजाबी हउवन लेकिन भोजपुरी गायकी में उनकरो कवनो सानी नइखे. पटना में पैदा भइल आ गोरखपुर में पलाइल पोसाइल दलेर मेंहदी भोजपुरी जीएलें. ई कमे लोग जानेला. पद्मा गिडवानी सिंधी हई बाकिर उनकर पहचान भोजपुरी गायिका के तौर पर बा. उनकर भोजपुरी गाना सुनत सुनत हमनी जइसन लोग उमिरगर भइल. उनका के सुन के केहू कहिए ना सके कि उ भोजपुरी वाली ना हई. ई फ़ेहरिश्त बहुते लंमहर बा. हिंदी फ़िल्म इंडस्ट्री के गायकी, संगीत, अभिनय आ निर्देशन के दुनिया त मराठी, पंजाबी आ बंगाली लोगन से भरल पड़ल बा. त का हमनी का ओह लोग के खारिज कर देब? कला जे भाषाई आ इलाकाई हमला के औज़ारन में अझुरा गइल त कला रहियो पाई का भला? इला अरुण त उन्नाव उत्तर प्रदेश के हई लेकिन राजस्थानी गीत गावे में बेमिसाल बाड़ी त एहले कि उ राजस्थाने में पलइली बढ़ली. मालिनी अवस्थीओ अवधी के हई रउरा राय में मनोज तिवारी जी, बाकिर ई गलत बा. मालिनी त कन्नौज में पैदा भइली. उनकर ददिहाल आ ननिहाल दुनुए कन्नौज में बा. आ गायकी के गांव त उ मिर्ज़ापुर में देखली मोटे दू साल के उमिर मे. बड़की बहिन मल्लिका गाना सीखे बइठस त दू साल के मालिनीओ बइठ जासु गाना सीखे. त उनकर गायकी के पहिला पांव त भोजपुरीए में पड़ल. छ साल मिर्ज़ापुर में रहला का बाद मालिनी फेर गोरखपुर आ गइली. पिता डाक्टर प्रमथ नाथ अवस्थी नौकरी में ट्रांसफ़र होत रहसु आ मालिनीओ.\nबतर्ज़ तुलसी दास ठुमक चलत रामचंद्र बाजत पैजनिया! जइसन भावे में मालिनी के गावत हम गोरखपुर में देखनी. फूलगेनवा न मारो, लगत करेजवा में चोट ! जइसन कठिन गानो ऊ बालपन में गावत रहली अपना बड़की बहिन मल्लिका साथे ते सुनत बने. त भोजपुरी से मालिनी अवस्थी के रिश्ता गर्भ आ नाल के ह. काशीओ में ना सिर्फ़ उ रहल बाड़ी बलुक गिरिजा देवी जइसन आचार्या से उ शास्त्रीय गायकी सीखले बाड़ी. लेकिन बाद के दिन में उ भोजपुरी पर अइसन न्यौछावर भइली कि भुला गइली कि उ शास्त्रीय गायिको हई, कि कबो उ भातखंडे में शास्त्रीय संगीत के विधिवत शिक्षा लिहले रही आ कि भातखंडे में तब के दिन टाप कइले रही. कि उ अवधी वाली हई, कि कन्नौजी वाली हई. लखनऊ विश्वविद्यालय से हिंदी, अंगरेजी आ संस्कृत मतलब तीनों विषय साहित्य ले कर ग्रेजुएशन करे वाली मालिनी अवस्थी हमरा जानकारी में इकलौती भोजपुरी गायिका हई. मनोज तिवारी जी रउरा ना जानत होखब आ कि बहुत कमे लोग जानत होखी कि शायद मालिनी अवस्थीओ अपना भोजपुरी गायकी के जुनून में भुलाइए गइल होखीहें कि एक समय त उ गज़ल गायिका बनल चाहत रहली. पटियाला घराना के उस्ताद राहत अली खां से उ विधिवत गज़ल गायिकी सीखली. आ कि लखनऊ के भातखंडे में उ पढ़े गइलो रही त अपना गज़ल गायिकीए में निखार ले आवे खातिर. लेकिन एक त उ वह बनारस में गिरिजा देवी के संगत में आ गइली दोसरे जुनून धारावाहिक में शिरकत कर बइठली आ फेर जे भोजपुरी के साथ उनकर गर्भ आ नाल का रिश्ता उनकरा माथे चढ़ के बोले लागल कि उ भोजपुरी के बन के रह गइली. भोजपुरी उनकर महतारी बन गइल आ उ भोजपुरी के बेटी, बनारस में रहल त रउरो बानी मनोज तिवारी पर भोजपुरी गायकी के ऊंचाई पर जवना तरह रउरा गइनी, भोजपुरी गायकी के ओही नीचाई पर जवना तरह आप ले अइनी ओकरा के एहिजा केहू से बतवला के ज़रुरते नइखे. भोजपुरी गायकी में जवना तरह रउरा शिखर पर बइठियो के तरह-तरह के बाज़ारु समझौता करत गइनी, एक से एक डबल मीनिंग गाना गावत गइनी, अश्लीलता के पराकाष्ठा वाला गीत गावत समय रउरा इहो भुला गइनी कि भोजपुरी समाज रउरा के कबो देवी गीत गावहू खातिर जानत रहल. अबहियों मंदिर भा तमाम अउरीओ जगहन पर राउर देवी गीत जब तब बजत मिलेला त नीक लागेला. लेकिन जब कुछ अउरी जगहन पर राउर डबल मीनिंग गाना सुनीले त लागेला भोजपुरी गायकी गर्त में चल गइल बा. रउरा चूंकि एक समय भोजपुरी गायकी में शिखर पर रहलीं आ एक से एक लाजवाब गीतो रउरा गवले बानी लेकिन अचानके जब रउरा अश्लील गानो गावे लगनी जाने कवना मोह में त रउरा बाद आवे वाला गायकन के पीढ़ीओ अश्लील गानन में गोते मारे लागल. एह तरह कि अब भोजपुरी गाना के मतलबे अश्लील गाना मानल जाए लागल बा. बालेश्वरो कबो ई गलती कइले रहले बाज़ार के रथ पर चढ़ के. लेकिन बालेश्वर पढ़ल लिखल ना रहले से उनका के त एक बेर माफ कइल जा सकेला लेकिन मनोज तिवारी रउरा त बी. एच. यू. के पढ़ल हईं. रउरा के एह खातिर कइसे माफ कइल जाव? कि भोजपुरी जइसन मीठ बोली आ गायकी के अश्लीलता के बाज़ार में झोंक दिहनी. भोजपुरी के एगो बहुते बडहन गायक रहल बानी मुहम्मद खलील. भोजपुरी के सर्वश्रेष्ठ गायक. उनुका जइसन गायक भोजपुरी में हमरा राय अब ले केहू दोसर ना भइल. अब आगहू खैर का होई. इलाहाबाद में रेलवे में खलासी रहनी. बलिया के रहे वाला रहीं. बहुते मधुर कंठ रहल उहाँ के. बहुते सरल आ विनम्रो रहनी. एक बेर उनुका आ उनुका टीम के नौशाद मुंबई ले गइले. खलील एकाध महीना रहले मुंबई में. बाकिर जब नौशाद उनुका पर गायकी में बदलाव ला दबाव डलले, फ़िल्मी मज़बूरियन के वास्ता दिहले त मुहम्मद खलील गायकी में समझौता से इंकार कर दिहलीं. नौशाद से खलील कहनी कि जरूरत पड़ल त एक बेर अपनो के बेच देब बाकिर भोजपुरी के हम ना बेंच सकी. आ उ मुंबई से इलाहाबाद लवट अइनी बिना कवनो फिलिम में गवले. कहत नीक लागत बा कि मालिनी अवस्थीओ भोजपुरी गायकी में कवनो समझौता ना कइल\nी. बाज़ार के रथ से उ भले दूर रहली बाकिर भोजपुरी के बेंचली ना. कबो कवनो अश्लील गाना ना गवली. केहू के हिम्मत ना भइल उनुका से कहहू के. शारदा सिन्हा आ विजया भारती जइसन गायिको कबो अश्लील गाना ना गवली. कैसेट कंपनियन के जाने कतना प्रस्ताव ई गायिका लोग ठुकरवले. जवन कि रउरा ना ठुकरा पवनी कबो. कल्पना जइसन नीमन गायिको अइसन दबाव में बह गइली कई कई बेर. नतीज़ा सामने बा. भोजपुरी के अश्लील भाषा माने लागल बा लोग. लेकिन भोजपुरी के आन-मान शान जवन अबहियों बाचल बा त सिर्फ एहले कि मालिनी अवस्थी जइसन भोजपुरी के गायिका अश्लील गाना के बाज़ार से भोजपुरी के बचवले बाड़ी. मालिनी अवस्थी हई कन्नौजी, रउरा उनका के अवधी के गायिका कहीं कवनो हर्ज नइखे मनोज तिवारी जी, लेकिन अब मालिनी अवस्थी भोजपुरी के बेटी हई इहो मान लीं. भोजपुरी के एह से भला होखी.\nफ़ादर कामिल बुल्के हिंदी के डिक्सनरी लिख सकेले, अमिताभ बच्चन इलाहाबाद के होइओ के गुजरात के ब्रांड अंबेसडर बन सकेले, कवनो भारतीय मूल के आदमी अमरीका भा ब्रिटेन में मिनिस्टर हो सकेला, राम गुलाम मारीशस के प्रधान मंत्री हो सकेले, घरभरन उपराष्ट्रपति हो सकेले त मालिनी अवस्थी बिहार में भोजपुरी के ब्रांड अंबेसडर काहे ना हो सकसु? हो सकेली आ बिलकुल हो सकेली. आखिर उ भोजपुरी के बेटी हई. भोजपुरी के दुनिया में उ जवन सन्मान दिअवले बाड़ी आ जवना गरिमा से दिआवत बाड़ी उ अविरल बा, अदभुत बा. सैल्यूटिंगो. जइसे कन्नौज के इत्र दुनिया भर में महकेला ठीक वइसही कन्नौज में पैदा भइल मालिनी भोजपुरी के मिठास, भोजपुरी के खुशबू भर दुनिया पसारत बाड़ी, शहर-शहर, देश-देश घूम-घूम के. बिहार भोजपुरी अकादमी के फ़ैसला बिलकुल दुरुस्त बा मनोज तिवारी जी, ओकरा के सलाम करीं. मालिनी अवस्थी के मंचन पर भाभी कह के गुहरावत देखले बानी हम रउरा के. मालिनी अवस्थी के उहे मान दीं. भाभी हमहन के भारतीय संस्कार में महतारी जस मानल जाली. त अपना महतारी, अपना माईभासा भोजपुरी के सन्मान करीं. एहसे रउरो मान बढ़ी. भोजपुरी के उत्तर प्रदेश आ बिहार के खाना में बँटबो मत करीं. अवधी-भोजपुरी के खूंटा मत गाड़ीं. एहसे भोजपुरी के नुकसान होखी. सभका के उदारता से मान दीं अबहीं त भोजपुरी आपन दुनु पाँख फइला के उड़ चलल बिया ओकरा के नील गगन के विस्तार दीं. मुनव्वर राना के एगो शेर सुनीं जे उहाँ के कबो हिंदी आ उर्दू के इस्तकबाल में कहले रहीं.\nमैं उर्दू में गज़ल कहता हूं हिंदी मुसकुराती है.\nरउरा एहके भोजपुरी-अवधी बा अउरीओ कवनो भाषा के इस्तकबाल में गुनगुना लीं आ जान लीं कि अवधी आ भोजपुरीओ बहिन हईं स. कन्नौजीओ. सगरी भाषा एक दोसरा से जुड़ल सिखावेली सँ. रउरा चाहीं त मुनव्वर राना के एह शेरो में अवधी भोजपुरी के एह रोशनी में देख सकीलें. :\nमैं भोजपुरी में गाता हूं अवधी मुसकुराती है.\nका ह कि दीवार भाषा के बीच ना होखे. दिल में होले. एह बात के जाने होखे त लोहिया के पढीं कबो. जान जाएब. एगो वाकया बता के आपन बात खतम करत बानी. मुलायम सिंह यादव एक बेर चेन्नई गइले. करुणानिधि तब मुख्यमंत्री रहले. मुलायम उनुका से मिलल चाहत रहले बाकिर करुणानिधि हिंदी विरोध के चक्कर में उनुका से मिले से इंकार कर दिहले. खैर मुलायम गइले. हवाई अड्डे पर पत्रकार लगो उनका से पूछल कि रउरा एहिजा हमनी पर हिंदी थोपे आइल बानी? मुलायम कहलें, ना हम रउरा सभ पर तमिल थोपे आइल बानी. दोसरा दिने देश भर के अखबारन में ई सुर्खी रहल कि मुलायम तमिल थोपे आइल बाड़े. सुबहे-सुबह करुणानिधि के फ़ोन मुलायम लगे आइल कि हम रउरा साथे नाश्ता कइल चाहत बानी. हमरा घरे आईं. जब मुलायम वापस चले लगलें त उ करुणानिधि से कहले कि रउरा हमरा के अंगरेजी में चिट्ठी मत लिखल करीं. त करुणानिधि फेरू उखड़ गइले आ कहले कि का हिंदी में लिखीं? मुलायम कहलें कि ना, रउरा हमरा के तमिल में चिट्ठी लिखीं, हम रउरा के तमिले में जवाब देब. करुणानिधि के मुह पर ताला लाग गइल. एगो घटना अउरी घटल. तब अटल बिहारी वाजपेयी प्रधानमंत्री रहले. अमरीकी राष्ट्रपति क्लिंटन के स्वागत होखे के रहुवे संसद में. मुलायम संसद में अड़ गइले कि क्लिंटन के स्वागत भाषण प्रधानमंत्री हिंदी में पढसु. अटल जी के तमाम उठा-पटक के बाद हिंदीए में स्वागत भाषण पढ़े के पड़ल. करुणानिधि फेर भड़कले. इशू बना लिहले. त मुलायम उनका के चिट्ठी लिख के कहले कि रउरा ऐतराज रहल अगर हिंदी पर त हम प्रधानमंत्री जी से स्वागत भाषण तमिल में पढ़े के कहतीं. करुणानिधि फेर चुप लगा गइलन. कहे लगलन कि मुलायम अइसन जवाब दीहें हम ना जानत रहीं. त मनोज तिवारी जी अपना ब्रांड अंबेसडर के अवधी-भोजपुरी के झगड़ा में मत अझुराईं. ओकरा के माहौल दीं भोजपुरी में उड़ान भरे के. ओकरा खातिर धरती आ आसमान के साफ करीं. लड़ही के बा त भोजपुरी के भारतीय संविधान के अठवीं अनुसूची में डलवावे के लड़ाई लड़ीं. भोजपुरी गायकी के अश्लीलता से मुक्त करवावे के लड़ाई लड़ीं. आ एह लड़ाई के अगुवाई के खातिर अपना ब्रांड अंबेसडर मालिनी अवस्थी के सलाम करीं.\n7 thought on “भोजपुरी के मिठास आ खुशबू दुनिया में मालिनीओ के फइलावे दीं मनोज तिवारी !”\nओमप्रकाश जी , मालिनी जी कबो भोजपुरी के पहचान ना बनि सकेली भोजपुरी के ब्रांडिंग ना कई सकेली काहे की उ कई गो भाषा मे काम करत बाडी आ भोजपुरी के ब्रांडिंग माने भोजपुरी के ब्रांडिंग लोकगीत के ब्रांडिंग ना !\nहमरा उमेद बा की हमार सोच अब किलियर हो गईल होई !


टटका खबर, शुक, ३० अप्रैल – Anjoria\nअप्रैल 30, 2010 news in bhojpuri, टटका खबर\nझारखण्ड में सत्ता के जोड़ तोड़ चलत बा\nशिबू सोरेन का सोच के केन्द्र सरकार का पक्ष में वोट दिहलें, ई त उहे जानस, बाकिर ओकरा बाद जवन कुछ हो रहल बा ऊहो केहू का समुझ में नइखे आवत. झामुमो भाजपा से अपना गलती के माफी माँग के ओकरा के कुर्सी देबे के तइयार हो गइल बा बशर्ते मुख्यमंत्री कवनो आदिवासी के बनावल जाव. भाजपा में एह मामिला पर उहापोह चलत बा बाकिर राज्यपाल से समय लिहला का बादो ऊ लोग भेंट करे ना गइल. अबले सरकार से समर्थन वापसी नइखे भइल. झामुमो के एगो नेता साइमन मरांडी कहले बाड़े कि कांग्रेस से सरकार बनावे का बाबत बात हो रहल बा.\nभारतीय राजनयिक पाकिस्तान खातिर जासूसी करत रहली\nपाकिस्तान में पदस्थापित भारतीय राजनयिक माधुरी गुप्ता पाकिस्तान खातिर जासूसी करत रहली आ उनका केपाँच दिन पहिले गिरफ्तार कर लिहल गइल बा.पता चलल बा कि माधुरी चह साल पहिले मुसलमान बन गइल रही बाकिर भारत के खुफिया एजेन्सियन के एकर जानकारी ना मिल सकल. अब माधुरी के जाँच करत खुफिया एजेन्सी मानत बाड़ी कि कुछ अउरीओ लोग एह तरह का देशद्रोही काम में शामिल रहुवे.\nनौसेना बेड़ा में शिवालिक शामिल भइल\nअपने देश में बनल पहिलका युद्धपोत शिवालिक के काल्हु नौसेना का बेड़ा में शामिल कर लिहल गइल. एह युद्धपोत के खासियत बा कि एकरा के राडार पर ना देखल जा सके. छह हजार टन वजन के एह जहाज में आधुनिक उपकरण लागल बा\nथिंपू में मनमोहन गिलानी के भेंट भइल\nभूटान में आयोजित सार्क सम्मेलन का पृष्ठभूमि में मनमोहन सिंह आ पाकिस्तान के प्रधानमंत्री गिलानी का बीच काल्हु बातचीत भइल जवना में भारत आपन नाराजगी पाकिस्तान से जाहिर कइलस. कहलस कि पाकिस्तान अपना जमीन से भारत का खिलाफ चल रहल गतिविधि रोके.\nसिक्ख दंगा ले के संसद में हंगामा\nअकाली दल के सांसद काल्हु संसद का दुनु सदन में सिक्ख दंगा के दोषियनके सजा ना दिलवा पावे खातिर सरकार के खिलाफ आपन प्रतिरोध जतवलें जवना के सगरी विपक्षी दल समर्थन कइलें. गुजरात दंगा पर हर तरह के बात करे वाली कांग्रेस कहलस कि एह भावनात्मक मुद्दा पर राजनीति ना होखे के चाहीं. दुख के बात बा कि एगो सिक्ख प्रधानमंत्री का बावजूद सिक्खन के न्याय नइखे मिल पावत.\nयूपी के पुलिस पूरा देश में अव्वल\nराष्ट्रीय मानवाधिकार आयोग कानजर में मानवाधिकार का हनन का मामिला में यूपी पुलिस के केहू से मुकाबिला नइखे. ओकरा खिलाफ अधिकार के मनमाना इस्तेमाल, अपहरण, दुष्कर्म, हिरासत का दौरान हिंसा आ हत्या, फर्जी मुठभेड़ वगैरह के शिकायत सबसे बेसी दर्ज बा. पिछला दस साल में आयोग का लगे पौने चार लाख से बेसी शिकायत मिलल जवना में बड़हन हिस्सा यूपी पुलिस का खिलाफ शिकायत के रहे.\nदिल्ली विश्वविद्यालय के कुलपति माफी मँगलन\nदिल्ली में पिछला दिने भइल विकिरण दुर्घटना के जाँच का बाद पता चलल कि दिल्ली विश्विद्यालय से रेडियोएक्टिव सामान नीलाम कर दिहल गइल रहे. साल ६८ में खरीदल मशीन के इस्तेमाल करे वाला प्रोफेसर साल ८५ में रिटायर हो गइलें जवना का बाद दोसर केहू ओह मशीन के इस्तेमाल ना करत रहे. मानल गइल कि मशीन बेकार हो गइल बा आ ओकरा के कबाड़ में बेंच दिहल गइल जबकि ओकरा में सक्रिय कोबाल्ट ६० मौजूद रहुवे. एह गलती खातिर कुलपति माफी मँगले बाड़न आ कहले बाड़न कि विश्वविद्यालय एह विकिरण से प्रभावित लोगन के मुआविजा दीहि.\nकोलकाता के काली मन्दिर पर आतंकी हमला के अनेसा\nगृह मंत्रालय के रिपोर्ट का बाद कोलकाता आ हैदराबाद में सुरक्षा बल के सतर्क कर दिहल गइल बा. अनेसा बा कि कोलकाता का काली मन्दिर पर आतंकी हमला हो सकेला. हैदराबाद का मक्का मस्जिदो पर हमला के अनेसा बा आ ओहिजो रेड अलर्ट जारी कर दिहल गइल बा.\nपेट्रोल डीजल के दाम फेर बढ़ावल जाई\nसीबीआई के डर देखा के लालू, मुलायम, मायावती, शिबू सोरेन के औकात देखा देबे वाली केन्द्र सरकार के हिम्मत अब अतना बढ़ गइल बा कि ऊ पेट्रोल आ डीजल का दाम में बेहिसाब बढ़ोतरी के खाका बनावे मे् जुट गइल बिया. एहपर से सरकारी नियन्त्रण हटा लिहल जाई आ कंपनी अपना हिसाब से दाम तय करीहें सँ.\nआज से शुरु हो रहल बा बीसबीसा क्रिकेट वर्ल्ड कप\nपहिला दिन का पहिला मैच में न्युजीलैण्ड आ श्रीलंका के भिड़न्त होखी जबकि दुसरका मैच में वेस्टइंडीज आ आयरलैण्ड के. ई टुर्नामेंट सतरह दिन ले चली जवना में केहू के बरियार दावेदार नइखे मानल जात. कवनो टीम बाजी मार सकेले. धोनी कहले बाड़े कि पहिला बेर खे रहल अफगानिस्तानो के टीम के कमजोर ना मानल जा सके.


सीता मईया – टटका खबर\nटटका खबर, अतवार, जेठ अँजोरिया तृतिया, 2078 विक्रमी गद्दारन के गिरोह बन गइल बिया कांग्रेस. ई कहना बा भारतीय जनता पार्टी के. शनीचर का दिने भाजपा के बोलतुआ संबित पात्रा कहलन कि कांग्रेस पार्टी देशद्रोहियन के ‘क्लब’ हवे जवन ‘टूल किट’ के पालन करत हमेशा से देश के खोंखड़ करे में लागल बिया. मुंबई हमला


Hum BhojpuriaMarch 21, 20221min2120\nHum BhojpuriaMarch 21, 20221min1760\nHum BhojpuriaFebruary 17, 20221min2390\nभारतीय सिनेमा खातिर नयका साल होखे वाला बा शानदार\nHum BhojpuriaFebruary 17, 20221min2510\n2021 के शुरुआत जब भइल त कोरोना के पहिला त्रासदी के बाद लोग अपना घाव पर मरहम करत रहे। वैक्सीन भी आ गइल रहे अउरी मेडिकल आ फ्रन्टलाइन वर्कर लोग के लागत रहे। भारत के लगभग हर राज्य में सिनेमाघर आधा क्षमता के साथे खुल भी गइल रहे आ जीवन सामान्य होखे लागल रहे। तबले दुसरका लहर के दस्तक भइल आ देखते देखते एक महिना के भीतर उ तबाही मचा देहलस। लोग पर लोग मरे लागल। ओह लहर में बहुत तबाही मचल। बाकिर मई से 18 बरिस के ऊपर सभकरा के वैक्सीन लागे लागल त धीरे-धीरे कोरोना नियंत्रण में आइल चालू भइल जुलाई के बाद से। आ फेर लॉकडाउन के नियम में ढीलाई भइल आ फिल्म व्यवसाय जवन ठप्प हो गइल रहे, कोरोना नियम के पालन करत चालू भइल।\nअब देखीं पिछला तीन चार महिना से सब बढ़िया से चले लागल बा त फेर ओमीक्रॉन वेरीएंट के चलते तीसरा लहर के डर सतावे लागल बा। जब अक्टूबर से पूरा भारत में सिनेमाघर खुले के घोषणा भइल बा तबसे बड़का फिल्म रिलीज होखे लागल। सबसे पहिले अक्षय कुमार के बेलबॉटम रिलीज भइल, जवन ठीक ठीक व्यवसाय कइलस। ओकरा बाद कंगना रनौत के थलाईवी रिलीज भइल जवन औसत व्यवसाय कइलस, बाकिर ओटीटी पर हिट भइल। अमिताभ बच्चन, इमरान हाशमी के फिल्म चेहरे रिलीज भइल त उ फ्लॉप हो गइल। ओकरा बाद आइल सूर्यवंशी जवन सुपर हिट भइल। अपना पहिला सप्ताह के कलेक्शन 120 करोड़ के कइलस आ कुल कलेक्शन 195 करोड़ के रहल खाली भारत में। बाहर के देश में भी सूर्यवंशी अच्छा कमाई कइलस अउरी साल 2021 के सबसे बड़ कमाई करे वाला फिल्म बन गइलस।\nफेर दू गो ठग के कहानी पर बनल फिल्म बंटी और बबली के सीक्वल आइल जेमें नया बंटी अउरी बबली के लिआवल गइल। ई फिल्म बॉक्सऑफिस पर आपन कमाल ना देखा पवलस। कारण रहे, खराब पटकथा अउरी जबरदस्ती के सीक्वल बनावल। ई फिल्म साढ़े 12 करोड़ के आंकड़ा पर सिमट गइल अउरी फ्लॉप साबित भइल। ओकरा बाद सत्यमेव जयते2आइल जवन त अउरी खराब फिलिम रहे। जॉन अब्राहम के ई फिलिम जबरदस्ती के मसाला आ डायलॉग डालला के चलते एकदम पकाऊ फिल्म बनल। रिव्यू एतना बदतर मिलल कि जॉन के प्रशंसक के अलावा अउरी केहु ना गइल सिनेमाघर में एकरा के देखे। ई फिल्म के बजट 60 करोड़ के रहे आ कमइलस मात्र 13 करोड़। जेकरा चलते ई भइल फ्लॉप फिल्म।\nएकरा अगिला दिने आइल सलमान खान आ उनके बहनोई आयुष शर्मा के फिल्म, ‘अंतिम – द फाइनल ट्रुथ’। ई फिल्म के तारीफ भइल आ लोग फिल्म देखे भी गइल। अच्छा कलेक्शन भी कइलस बाकिर फ्लॉप के तमगा मिलिये गइल। वजह रहे एकर 45 करोड़ के बजट आ टोटल कमाई 39 करोड़ के। बाकिर ई फिल्म ओटीटी पर भी बढ़िया चली एकर आशा बा। सुनील शेट्टी के बेटा अयान शेट्टी के लॉन्चिंग बड़ा हल्ला मचा के कइल गइल लेकिन बेचारु 30 करोड़ के बजट भी अपना फिल्म कॉलेक्शन ना निकाल पवलें। फिल्म 26 करोड़ के टोटल कमाई कइलस आ फ्लॉप हो गइल। हालांकि एकर शुरुआत बहुत बढ़िया भइल रहे पहिला वीकेंड में। जेंगा अउरी भी स्टार-पुत्र के साथे होला। अयान भी अपना अभिनय से लोग के प्रभावित ना कर पवलें। लीक से हटके फिल्म करे वाला आयुष्मान खुराना के फिल्म चंडीगढ़ करे आशिकी सेक्स चेंज करा चुकल एगो ट्रांसजेंडर के कहानी रहे, जवन रिव्यूअर के बड़ा प्रभावित कइलस। बाकिर फिल्म के बजट ढेर होखला के चलते फिल्म फ्लॉप के श्रेणी में शामिल हो गइल। फिल्म के टोटल कमाई साढ़े 26 करोड़ रहल आ बजट रहल 40 करोड़ रहल।\nएह सब के बीच जवन फिल्म बहुत कमा रहल बा त उ बा हॉलीवुड फिल्म स्पाइडर मैन – नो वे होम आ दक्षिण भारत के अल्लु अर्जुन के फिल्म पुष्पा। ई दुनू फिल्म बॉक्स ऑफिस पर ताबड़तोड़ कमाई कर रहल बाड़ी सन। एही बीच 24 तारिख के 1983 विश्वकप पर बनल फिल्म 83 भी रिलीज भइल ह। खूब हाइप आ पब्लिसिटी के बादो ई फिल्म उ तहलका नइखे मचा पवले। एह फिल्म के तारीफ भी बहुत भइल ह आ फिल्म बनल भी बहुत बढ़िया बिया बाकिर फिल्म ओह हिसाब से कलेक्शन नइखे कर रहल। कई गो मेट्रो सिटी में त मल्टीप्लेक्स 83 के स्क्रीन भी घटा रहल बाड़ें अउरी पुष्पा आ स्पाइडरमैन के शो बढ़ा रहल बाड़ें। पुष्पा हिन्दी में 66 करोड़ के कमाई कर लेहले बा अउरी करत जा रहल बा। स्पाइडरमैन खाली 183 करोड़ कमा चुकल बा अउरी आगे बढ़ रहल बा। फिल्म 83 अभी 66 करोड़ ही बटोर पवले बा जबकि फिल्म के बजट 200 करोड़ बा।\nआवे वाला साल में भी शानदार फिल्मन के धमाका होखे वाला बा। जइस पहिले सप्ताह में रिलीज होई फिल्म आर।आर।आर। सुपरस्टार अजय देवगन, साउथ के सुपरस्टार जूनियर एनटीआर अउरी रामचरण तेजा आ आलिया भट्ट के ई फिल्म अभिए से बहुत लोकप्रिय हो रहल बा। लोग के यकीन बा कि ई फिल्म बाहुबली के रिकॉर्ड तूरी। फेर ओकरा अगिला सप्ताह भी एगो बड़ लव स्टोरी फिल्म राधे श्याम आवे वाला बा, ई भी बॉक्स ऑफिस पर विशेष कमाल देखाई। जनवरी में ही अपना अलग विषय आ फिल्म निर्माण शैली खातिर मशहूर विवेक अग्निहोत्री के फिल्म ‘द कश्मीर फाइल्स’ आई जवन कश्मीरी पंडितन के खूनी पलायन पर आधारित बा। ई फिल्म विदेशन में पहिले ही धूम मचा चुकल बा। ओहि बीच जॉन अब्राहम के एगो सुपरहीरो फिल्म ‘अटैक’ भी आवे वाला बा जेकर प्रोमो देखके लोग हॉलीवुड से तूलना कर रहल बा। अगिला साल में भारतीय सिनेमा के एगो बड़हन फिल्म ‘ब्रह्मास्त्र’ भी आवे वाला बा जवना के कई साल से लोग प्रतीक्षा कर रहल बा। त रउआ भी तइयार रहीं 2022 में आवे वाला दमदार फिल्मन खातिर।\nHum BhojpuriaDecember 29, 20211min2790\nसात जनवरी 2003 (मंगलवार) एन.एस.ई. ग्राउण्ड। बाम्बे एक्जिविशन सेंटर, गोरेगाँव (पूर्व) के ऊपरी हॉल में हिन्दी फीचर फिल्म ‘एतबार’ के शूटिंग चलत रहे। हम अपना अनुज धर्मेंद्र के साथे दिन के बारह बजे पहुँचनी। हालाँकि शुटिंग के निर्धारित समय रहे सुबह के9बजे से शाम के6बजे तक। एन.एस.ई. ग्राउण्ड के मुख्य द्वार पर खड़ा सुरक्षाकर्मी हमनी के रोकलस। हम आपन परिचय देत कहनी कि ‘सुजीत कुमार जी ने हमें आमंत्रित किया है।’ दरअसल ‘एतबार’ सुजीत कुमार जी के प्रोडक्शन ह आ निर्माता के रुप में ऊहाँ के अपना बेटा जतिन के नाम देले बानी। जब दिसम्बर 2002 के पहिला सप्ताह में हम ऊहाँ के इण्टरव्यू लेवे ऊहाँ के निवास स्थान पर गइल रहनी तब बातचीत के क्रम में ऊहाँ के बतइनी कि 22 दिसम्बर 2002 से 10 जनवरी 2003 तक ‘एतबार’ के शूटिंग बा। हमार बेटा जतिन एह फिल्म के निर्माता बाड़न आ सुपरहिट फिल्म ‘राज’ के निर्देशक विक्रम भट्ट एकर निर्देशक बाड़न। विपाशा बशु, जॉन अब्राहम आ अमिताभ बच्चन मुख्य भूमिका में बा लोग। संगीत बा राजेश रोशन के। अपना घर के प्रोडक्शन बा…अपने आईं। जी जरुर… जरुर आइब। वादा करके हम वापस लौट आइल रहनी।\nअतना फुर्सत ना रहे जे शुरु से अंत तक शूटिंग में हिस्सा लिहल जा सके।… अभी दिन तय करत रहीं कि हमार पोस्टिंग विदेश (युगाण्डा, पूर्वी अफ्रिका) में हो गइल। एही सिलसिला में पुनः मुम्बई(एयरपोर्ट) आवे के पड़ल।6जनवरी के हम मुम्बई पहुँचनी आ विदेश जाए संबंधी आपन व्यक्तिगत, काम निपटइनी।\n…. हमनी पर नजर पड़ल… हैलो हाय भइल फेर उहाँ के हमनी के लेके भीतर वापस लौट गइनी। कल आप लोग आते तो विपाशा व जॉन अब्राहम से भेंट हो जाती। ये देखिए… मैंने यहाँ स्ट्रीट लगवाई थी।…. कल की बारिश में विपाशा की शूटिंग हुई।… ये देखिए बारिश के लिए सारा इंतजाम यहाँ से था।…. आज शूटिंग ऊपर वाले हॉल में है।….अमिताभ बच्चन बैठे हैं।…चलिए…. आइए आइए।\nटेक्नीशियन आ मेहमानन से खचाखच भरल ओह हॉल में बहुत अधिक बातचीत के गुंजाइश ना रहे। हम शार्ट-कट रास्ता अपनवनी।…. उहाँ के भोजपुरी के कुछ पत्र-पत्रिका भेंट कइनी आ भोजपुरी के सामर्थ्य से परिचित करइनी। भोजपुरी मे पत्र-पत्रिका देख के आ भोजपुरी साहित्य के उत्तरोत्तर विकास के बात सुन के ऊहाँ के आश्चर्यजनक प्रसन्नता व्यक्त कइनी आ खासकर के हमरा शोध पत्र ‘भोजपुरी सिनेमा के विकास-यात्रा’ के तारीफ करत एह शोध पुस्तक के मुख्य पृष्ठ पर आपन ऑटोग्राफ अंकित कइनी।\nHum BhojpuriaOctober 22, 20211min3350


शोपियां में पांच गो आतंकवादी मरइले, एक दर्जन ढेलामार घवाहिल\nश्रीनगर 04 अगस्त (वार्ता). जम्मू-कश्मीर के शोपियां जिला में शुक का देर रात से जारी तलाशी अभियान का दौरान सुरक्षाबल आ आतंकवादियन के मुठभेड़ में पांच गो आतंकवादी मरइलें आ अभियान के बाधा चहुँपावे वाला एक दर्जन ढेलाबाज घवाहिल हो गइलें.\nरक्षा मंत्रालय के प्रवक्ता कर्नल राजेश कालिया आजु शनिचर के यूनीवार्ता के बतवलें कि आतंकवादियन के लुकइला के खुफिया खबर पर सेना, जम्मू-कश्मीर पुलिस के विशेष अभियान समूह आ केन्द्रीय रिजर्व पुलिस बल शोपियां जिला के किलोरा गांव में काल्हु देर रात एगो साझा अभियान शुरु कइलें.\nगांव के लोग एह अभियान के बाधा चहुँपावे ला विरोध करे आ ढेलाबाजी में लाग गइलें. मजबूरन तब सुरक्षा बल एहू लोग पर आंसू गैस के गोला आ पैलेट गन के इस्तेमाल कइलें जवना से एक दर्जन ढेलाबाज घवाहिल हो गइल बाड़े सँ.\nतलाशी अभियान दल पर आतंकवादियन का तरफ से अंधाधुंध गोलीबारी होखे लागल त सुरक्षो बल जवाबी कार्रवाई कइलसि आ पाँच गो आतंकियन के मार गिरवलें.\nमराइल आतंकवादियन का लगे से ढेरहन हथियार बरामद भइल बा.


दागी जनप्रतिनिधि – टटका खबर\nलोकसभा सचिवालय दू साल भा ओकर से अधिका के सजा पाए वाला सांसद के सांसदी खतम होखे वाला उच्चतम न्यायालय के फैसला पर भरम में पड़ल बा एह मामिला में सही बात जाने ला कानून मंत्रालय से पूछले बा. लोकसभा सचिवालय के उच्च पदस्थ सूत्र बतावत बाड़े कि माथ अदालत के फैसला से इहे लागत\nतीसहजारी अदालत में सीबीआई. के विशेष अदालत केन्द्रीय स्वास्थ्य मंत्री रहल रशीद मसूद के मेडिकल भर्ती घोटाला मे आजु चार साल के सजा सुना दिहलसि. एकरा साथही रशीद मसूद पहिलका सांसद हो गइलन जेकर राज्यसभा सांसदी भठियरपन का चलते चल जाई. लालू आ जगदीश शर्मा के सजा तीन तारीख के सुनावल जाई. एहसे ई लोग


अमिताभ आ सलमानो झूमेलें शब्बीर के गीतन पर | Anjoria's Weblog\nका रउरा जानत बानी कि सलमान खान से लिहले संजय दत्त ले केकरा गीतन पर ठुमका लगावेले आ केकरा गीतन पर दुनियो झूमेले? ई गीतकार हउवें उत्तर प्रदेश के नौजवान गीतकार शब्बीर अहमद जिनकर लिखल गीत बालीवुड के ‘बॉडी गार्ड’, ‘बोल बच्चन’, ‘पार्टनर’, ‘लक’, ‘वांटेड’, ‘किस्मत कनेक्शन’, ‘गॉड तुसी ग्रेट हो’ आ ‘डिपार्टमेंट’ जइसन फिलिमन में हिट भइल बाड़ी सँ. आवे वाली फिलिमन में ‘सन ऑफ सरदार’, ‘खिलाड़ी 786’, ‘मेरा नाम बॉस’, ‘ओ माई गॉड’, ‘शेर’, ‘जिला गाजियाबाद’, ‘शॉट कट रोमियो’, ‘किस्मत लव पैसा दिल्ली’, ‘रोमियो जूलिएट’ वगैरह में शब्बीर के गीत शामिल बाड़ी सँ.\nसलमान खान अभिनीत ‘बॉडीगार्ड’ के गाना ‘तेरी मेरी मेरी तेरी प्रेम कहानी है मुश्किल…’ गीत केकरा के आपन दीवाना ना बना लिहलसि एही फिलिम के टाइटिल सांग ‘आओजी आओजी… देखो आ गया है बॉडीगार्ड….’ शब्बीरे के लिखल हवे. शब्बीर अबले नाहियो त 75 गो ले फिलिम में गीत रच चुकल बाड़ें आ उनुका खाते बहुते हिट फिलिम दर्ज बाड़ी सँ.\nएह गीतन के अइसहीं शोहरत ना मिल जाव. एकरा पाछे शब्बीर के कड़ा मेहनतो शामिल बा. शब्बीर बॉलीवुड में अपना कामयाबी के अपना मरहूम महतारी मैमुलनिशा के दुआ मानेलें आ कहेलें कि अगर माई के दुआ साथ रहे त केहू के फर्श से अर्श पर चहुंपे में देर ना लागी. बातचीत में शब्बीर बतवलें कि अमिताभ बच्चन आ अक्षय कुमार के आवेवाली फिलिम ‘खिलाड़ी 786’ ओ में उनकर लिखल गीत बाड़ी सँ जवना के संगीत हिमेश रेशमिया रचले बाड़ें. सलमान खान के तीन गो फिलिमो में, ‘किक’, ‘एक था टाईगर’, आ ‘अल्लारक्खा’ में, उनकर गीत शामिल बाड़ी सँ. अपना सफलता में शब्बीर अपना पिता समीउल्लाह आ भाई शकीलो अहमद के हाथ बतवलें.\nThis entry was posted in गीत संगीत and tagged शब्बीर अहमद by Anjoria. Bookmark the permalink.


"दम होई जेकरा में उहे गाड़ी खूँटा" 16 अगस्त से मुंबई में – Anjoria\nऐ.वी.एस प्रोडक्शन के भोजपुरी फिलिम “दम होई जेकरा में उहे गाड़ी खूँटा” 16 अगस्त से मुंबई आ गुजरात में रिलीज होखत बा. एकरा पहिले इ बिहार में रिलीज हो चुकल बा. फिलिम के कहानी नारी प्रधान आ भ्रुण हत्या पर बा. नायिका बाड़ी रानी चटर्जी. फिलिम के आठो गीत बहुते बढ़िया बाड़ी स. निर्माता हउवें अशोक कुमार दुरानी, विनोद कुमार खन्ना आ श्रवण शर्मा. निर्देशक-कथा-पटकथा लेखक संगीत कुमार, संगीतकार मधुकर आनंद, गीतकार मुन्ना दुबे, रजनीश सिन्धु, आर. आर. पंकज, आ प्रमोद शाकुंतलम. छायांकन बबलू खान के बा त मारधाड़ करवले बाड़न सिंह इज किंग. नृत्य निर्देशन पप्पू खन्ना आ कानू मुखर्जी के आ संकलन कइले बाड़न धरम सोनी.\nमुख्य कलाकारन में रानी चटर्जी, राज प्रेमी, एयाज़ खान, बंदिनी मिश्र, के. के. गोस्वामी, सी. पी. भट्ट, श्रवण शर्मा, कौशल शर्मा, अंजली श्रीवास्तव, नागेश मिश्रा, अशोक दुरानी, श्री कोंकणी, चांदनी बरनवाल आ जय प्रकाश त्रिपाठी शामिल बाड़े.


समाज के लहकत समस्या पर बनल फिलिम लखैरा – Anjoria\nसमाज के लहकत समस्या पर बनल फिलिम लखैरा\nतीन गो लखैरा दोस्तन पर बनल फिलिम “लखैरा” जल्दिए रिलीज कइल जाई. गाँव के लोग एह लखैरन के तनिको पसंद ना करे बाकिर ई तीनो लखैरा गाँव के लोगन पर होखत अन्याय आ अत्याचार से लड़े के मौका देखत रहेलें. बाद में जब बदमाशन के अत से एकनी के गाँव छोड़े के पड़त बा त तीनो तय करत बाड़ें कि एक दिन लवटीहें जरूर आ गाँव के एह बदमाशन का चंगुल से छोड़ा के रहींहे. जब बाद में तीनो आपन मकसद पूरा करत बाड़ें त गाँव के लोगन के नजरिया बदल जात बा एकनी का बारे में.\nसुकृत फिल्म्स आ जन एकता फिल्म्स के “लखैरा” के डबिंग के काम पिछला दिने अंधेरी के दीक्षा स्टूडियो में पूरा कर लिहल गइल. निर्माता कृष्णा यादव के एह फिल्म के निर्देशन संजय सिन्हा कइले बाड़न. सामाजिक सरोकारन पर बनल एह फिलिम के कहानी चुनमुन पंडित के लिखल ह, संगीत अभिजीट झा दिहले बाड़न. गीतकार हउवन मोहम्मद जहरुद्दीन बेग आ अरविंद तिवारी के, अउर मारधाड़ निर्दैशन सिंह इज किंग के ह. नृत्य निर्देशन केदार सुब्बा आ कैमरा संचालन सानू सिन्हा के ह.\nमुख्य कलाकारन में मनोज दाव, कल्पना शाह, सुबोध सेठ, आलोक यादव, निरुपमा श्री, तेज, रीमा सिहं, मास्टर चंदन आ तबीस आ आइटम गर्ल सपना आ ईशा पटेल.\nदिलदार पवन सिंह


लॉकडाउन न होता तो भारत में मच जाता कोहराम, कोरोना संक्रमित होते 8 लाख के पार ! - ,Lucknow Breaking News, Political News,Taaza Updates,Samachar LIVE,UP News\nHome / ऑफबीट / लॉकडाउन न होता तो भारत में मच जाता कोहराम, कोरोना संक्रमित होते 8 लाख के पार !\nलॉकडाउन न होता तो भारत में मच जाता कोहराम, कोरोना संक्रमित होते 8 लाख के पार !


टटका खबर, मंगल, २३ नवम्बर – टटका खबर\nसौतिन के खीस कठौती पर\nलालू भाई खीसी लाल भइल बाड़न. एक्जिट पोल में उनका गठबन्हन के हार का देखा दिहलसि मीडिया कि मीडिया के भला बुरा कहे लगलन. कहलें कि हम शिवसेना ना हईं कि मीडिया के एह बाति खातिर पिटाई कर दीं. पुछल गइल कि एक्जिट पोल में राउर हार देखा के का मिली केहू के त कहलन कि हमरा काउन्टिंग एजेन्टन के मनोबल तूड़े खातिर अइसन कहल गइल. बाकिर हमार काउंटिंग एजेन्ट मुस्तैदी से तैनात रहीहें. लालू पासवान दुनु जने के कहना बा कि ओहि लोग के सरकार बने जा रहल बा. हे भगवान, बिहार के किस्मत अतना खराब बा का ?\nमनमोहन सरकार पूरा बेहयाई पर उतरल\nघोटाला दर घोटाला वाली सरकार से जब कोर्ट पुछलस कि घोटाला के अभियुक्त के केन्द्रीय सतर्कता आयोग के आयुक्त कइसे बनावल जा सकेला त सरकार के जवाब मिलल बा कि अगर हर नियुक्ति पर एही तरह विचार होखे लागल त जजो लोग के नियुक्ति में दिक्कत आवे लागी. सरकार के एह जवाब से सन्न कोर्ट कहले बा कि अबहीं त अतने के जवाब दिहल जाव कि का कवनो अधिकारी पर आरोप रहते ओकर प्रोन्नति कइल जा सकेला ? बतावल जा सकेला कि जब थामस के नियुक्ति पर विचार होत रहे तब विपक्ष के नेता सुषमा स्वराज उनका नाम के विरोध कइले रही. एकरा बावजूद प्रधानमंत्री आ गृहमंत्री एगो अइसन आदमी के सतर्कता आयोग के प्रमुख बना दिहलसि जवना पर राज्य सतर्कता आयोग मुकदमा चला रहल बा. जय हो प्रधानमंत्री के ईमानदारी के !\nखरबूजा के देखि खरबूजा रंग बदलेला\nसरकार के रुख देख के सीबीआई सु्प्रीम कोर्ट के कहले बा कि कोर्ट के कवनो जाँच के निगरानी करे के अधिकारे नइखे. ई जवाब स्पेक्ट्रम घोटाला का मामिला में दिहल गइल बा. कोर्ट सीबीआई से पुछले रहे कि जाँच में देरी काहे हो रहल बा ?\nबिहार विधानसभा चुनाव के मतगणना काल्हु\nकाल्हु बिहार विधानसभा चुनाव के नतीजा सबका सोझा आवे जा रहल बा. मत के गिनती बिना कवनो बाधा के पूरा करे खातिर चुनाव आयोग सगरी तइयारी कर लिहले बा. ओने भाजपा अपना पार्टी कार्यालय में आठ गो स्टूडियो बना रहल बा जहवाँ से पार्टी के नेता टीवी मीडिया के आपन इन्टरव्यू दीहें. सगरी टीवी वालन के एके जगहा सभे भेंटा जाई. मतगणना सबेरे आठ बजे से शुरु होखी आ दस बजत बजत अतना त साफ होइये जाई कि का होखे जा रहल बा. चुनाव परिणाम टटको खबर पर उपलब्ध करावल जाई.\nचावल के भूसी से बनावल बिजली से डेढ़ सौ गाँव रोशन\nबिहार के डेढ़ सौ गाँव आ बस्तियन के चावल के भूसी से पैदा बिजली दिहल जा रहल बा. ई जानकारी एगो सवाल का जवाब में संसद में अक्षय उर्जा मंत्री फारुख अब्दुल्ला दिहले बाड़े. बतवले कि अइसने एगो योजना यूपीओ में शुरु कइल जा रहल बा. एगो दोसरा सवाल का जवाब में श्रम आ रोजगार मंत्री हरीश रावत बतवले कि देश के १३९६ गो आईटीआई के उन्नयन कइल जा रहल बा जवना में एकईस गो बिहार के आईटीआई शामिल बाड़ी सँ.\nजगबन्धु अधिकारी के निधन\nबिहार भाजपा के सीनियर नेता आ विधानसभा के पूर्व अध्यक्ष रहल जगबंधु अधिकारी के काल्हु एगो निजी अस्पताल में निधन हो गइल. ऊ चौरासी साल के रहलें. उनुका निधन पर नीतीश कुमार, सुशील मोदी, ताराकांत झा, सीपी ठाकुर समेत नेता लोग शोक जतवले बा. अधिकारी के अंतिम संस्कार आजु कटिहार में मनियारी घाट पर करावल जाई.\nएन सी सी कैडेट अब सीधे सूबेदार बहाल हो सकेलें\nमुजफ्फरपुर में कर्नल आर एन भटनागर बतवले बाड़न कि एनसीसी के “सी” सर्टिफिकेट के परीक्षा पास कर लेबे वाला कैडेट अब प्रादेशिक सेना में सीधे सूबेदार पद पर बहाल हो सकीहें.


मिथिला टॉकीज का साथे पवन सिंह के हेट्रिक | CinemaBhojpuri.in\n- Tagged: पवन सिंह, मिथिला टॉकीज\t- no comments\tभोजपुरिया गायकी के सिरमौर आ सुपर स्टार पवन सिंह भोजपुरी फिल्म निर्माण कंपनी मिथिला टाकिज संगे आपन हेट्रिक पूरा लिहलन. हाल ही में पवन सिंह “राखेला शान भोजपुरिया जवान” के शूटिंग कइलन जवन मिथिला टाकिज संगे उनकर तिसरकी फिलिम हवे आ तीनों में पवन सिंह मुख्य भूमिका में बाड़न. मिथिला टाकिज संगे पवन सिंह के पहिलका फिलिम रहल रवि भूषण निर्देशित गुंडईराज, दुसरकी रहल रविए भूषण का निर्देशन में बनल “डकैत”. ई फिलिम जल्दिए रिलीज होखे वाली बा. एह फिल्म में डकैत पवन सिंह के साथ देबे वाला कलाकारन में मोनालिसा, प्रतिभा पाण्डेय, चांदनी चोपड़ा के नाम बा. “राखेला शान भोजपुरिया जवान” के खासियत ई बा कि एह फिलिम से पवन सिंह संगीत निर्देशन शुरू कइले बाड़न. एह फिलिम के नायिका बाड़ी प्रतिभा पाण्डेय आ बाकी मुख्य किरदारन में बृजेश त्रिपाठी, मनोज टाइगर, दिलीप सिन्हा, गौरी शंकर, मनीष चतुर्वेदी वगैरह के नाम बा. फिलिम अब जल्दिए रिलीज होखे के तइयारी में बा.\nमिलत जुलतअब संगीत निर्देशनो करीहें पवन सिंह (3)मनोज चौधरी आ पवन सिंह ले आवत बाड़े ‘डकैत’ (3)राखेला शान भोजपुरिया जवान के शूटिंग १५ मई से होखी (3)पवन सिंह बने ‘‘डकैत’’ (2)छठे भोजपुरी फिल्म अवार्ड्स में निरहुआ व अभय सिन्हा का जलवा (2)To the official site of Related Posts via Taxonomies.\tLeaveaReply Cancel reply


बरीसन बाद अइसन तगड़ा मार मरइले पाकिस्तानी इशारा पर नाचेवाला आतंकी – टटका खबर\nबरीसन बाद अइसन तगड़ा मार मरइले पाकिस्तानी इशारा पर नाचेवाला आतंकी\nअवंतिपोरा 01 अप्रैल (वार्ता). दक्खिन कश्मीर में आजु मुठभेड़ के तीन गो अलग-अलग घटना में 11 गो आतंकवादी मारल गइलें बाकिर हमनी के तीन गो जवानो शहीद हो गइले.\nएह दौरान आतंकियन के कवच बने का कोशिश में दू गो कश्मीरियनो के मौत हो गइल आ 40 जने घवाहिलो हो गइले.\nएह बीच अफवाह पसरे से रोके खातिर शनिचर रतिए से एह इलाकन में मोबाइल इंटरनेट सेवा पर प्रतिबंध लगा रखले बावे प्रशासन. साथही सुरक्षा कारणन से श्रीनगर आ बनिहाल अउर जम्मू का बीच रेल सेवा रोक दीहल गइल बा.\nजाने जोग बाति बा कि एही इलाका में शनिचर राति एगो एसपीओ के ओकरा घरे में मार दिहले रहले सँ आतंकी आ एक आदमी घवाहिलो भइल रहुवे.\nपुलिस महानिदेशक एस पी वैद्य बतवलें कि शोपियां के काचडोरा में तीन गो अउरी आतंकियन के लाश मिलला का बाद कुल्ह मराइल आतंकियन के गिनिती रिकार्ड बनावत 11 गो हो गइल. एकदिन में अतना आतंकी पहिले कबो ना मराएल रहलें. कहलन कि काचडोरा में मराइल आतंकियन के अउरी लाश मिले के उमेद बा आ तब ई गिनिती अउरी बढ़ सकेला.\nTags: आतंकी, कश्मीर


टटका खबर, 28 फरवरी 2018, बुध – टटका खबर\nराज्यपाल आ मुख्यमंत्री दिहलें डॉ. राजेंद्र प्रसाद के श्रद्धांजलि\nपटना 28 फरवरी (वार्ता). राज्यपाल सत्यपाल मलिक आ मुख्यमंत्री नीतीश कुमार आजु देश के पहिलका राष्ट्रपति देशरत्न डॉ. राजेंद्र प्रसाद के 55वां निर्वाण दिवस पर आपन श्रद्धांजलि अर्पित कइलें.\nपटना के महाप्रयाण घाट (बांस घाट) स्थित राजेन्दर बाबू के समाधि का नियरा आजु मुख्य राजकीय समारोह आयोजित कइल गइल रहे. एह मौका पर राष्ट्रपति रामनाथ कोविंद के ओर से राज्यपाल के परिसहाय, उप राष्ट्रपति वेंकैया नायडू के ओर से जिलाधिकारी पटना, प्रधानमंत्री नरेन्द्र मोदी के ओर से आयुक्त पटना प्रमण्डल देशरत्न के समाधि पर पुष्प-चक्र अर्पित क के श्रद्धांजलि दिहलें.\nइस मौका पर पथ निर्माण मंत्री नन्दकिशोर यादव, राज्यसभा सांसद आर. के. सिन्हा, पूर्व मंत्री आ विधायक श्याम रजक, सामाजिक कार्यकर्ता छोटू सिंह, मुकेश सिंह, शिवशंकर निषाद सहित अनेके खासमखास लोग डॉ राजेन्द्र प्रसाद के समाधि पर पुष्प अर्पित कइलें आ शत्-शत् नमन करत आपन श्रद्धांजलि दिहलें.\nबिहार सैन्य पुलिस शोक सलामी दिहलसि आ सभे लोग दू मिनट के मौन राखत देशरत्न के याद कइल.\nदेवरिया में जल्दिए बनी एस्ट्रो टर्फ मैदान\nदेवरिया, 28 फरवरी (वार्ता). देवरिया में हाकी के बढ़ावा देबे ला एहिजा एगो एस्ट्रो टर्फ मैदान बनावल जाई. हाकी इंडिया के उपाध्यक्ष आ साउथ एशियन हैंडबॉल फेडरेशन के सचिव आनन्देश्वर पाण्डेय बुध का दिले देवरिया में पत्रकारन के बतवलें कि एहिजा हाकी एस्ट्रो टर्फ बनावे के पहल शुरू हो गइल बा. करीब आठ करोड़ की लागत से बने वाला एह मैदान ला केन्द्र सरकार धन उपलब्ध करा दिहले बिया. कहलन कि खेलन के बढ़ावा देबे में सरकार आ फेडरेशन के लगे धन के किल्लत नइखे. इहो बतवलन कि देवरिया में अप्रैल महीने में आठ गो पुरूष आ आठ गो महिला टीमन का बीच हैण्डबॉलल के राजस्तरीय प्रतियोगिला करावल जाई.\nअशोक चौधरी गुट कांग्रेस छोड़ जदयू में शामिल\nपटना 28 फरवरी (वार्ता). बिहार प्रदेश कांग्रेस के अध्यक्ष रह चुकल अशोक चौधरी समेत चार गो विधान पार्षद आजु कांग्रेस से नाता तूड़त सत्तारूढ़ जनता दल यूनाइटेड (जदयू) में शामिल हो गइलें. । अशोक चौधरी विधान पार्षद् रामचन्द्र भारती, दिलीप चौधरी अउर तनवीर अख्तर के साथे संवाददाता सम्मेलन में कहलन कि कांग्रेस पिछला छह महीना से उनुकर बेइज्जति कइले जात रहुवे ए एहीसे ई लोग कांग्रेस छोड़ जदयू में शामिल होखे के फैसला कइल.\nजाने जोग इहो बा कि विधान परिषद् में कांग्रेस के महज छह गो सदस्य रहलें आ अब दूइए गो रहि जइहें.\nबसपा नसीमुद्दीन सिद्दीकी का खिलाफ याचिका दायर कइलसि\nलखनऊ़, 28 फरवरी (वार्ता). बहुजन समाज पार्टी (बसपा) छोड़ कांग्रेस में शामिल हो गइल नसीमुद्दीन सिद्दीकी के सदस्यता खतम करावे ला विधान परिषद में बसपा नेता सुनील कुमार चित्तौड़ का ओर से दाखिल याचिका में संविधान के कईएक धारा के उल्लेख करत कहल गइल बा कि सिद्दीकी पर दल बदल अधिनियम लागू होता एहसे इनकर सदस्यता खतम कइल जाव. आ 22 फरवरी से उनुका के कवनो सुविधा भा भत्ता मत दीहल जाव.\nबस्ती में खाना बनावल घरी गैस सिलेंडर फटला से एक आदमी के मौत\nबस्ती 28 फरवरी (वार्ता). बस्ती के दुबौलिया इलाका में खाना बनावत घरी गैस सिलेंडर फटला से ट्रक चालक के मौत हो गइल. डीडीहाट गांव के गन्ना क्रय केंद्र पर गन्ना लेबा आइल पंजाब के ऊ ड्राइवर आपन खाना बनावत रहल जब ई हादसा हो गइल आ ओकर मौत ओहिजे हो गइल.\nउप्र में सरकारी नौकरियन में खिलाड़ियन के बहाली होखी\nलखनऊ, 28 फरवरी (वार्ता). यूपी के खेल अउर युवा कल्याण मंत्री, चेतन चौहान आजु कहलें कि पिछला 25 बरीस से विभिन्न विभागन में खिलाड़ियन के बहाली के बन्द प्रक्रिया फेरू शुरू होखी आ जल्दिए 11 विभागन में खिलाड़ियन के बहाल कइल जाई. बतवलन कि राज्य सरकार का ओर से खिलाड़ियों के प्रोत्साहित करे खातिर ओलंपिक में गोल्ड मेडल जीतला पर छह करोड़, सिल्वर मेडल जीतला पर चार करोड़ आ कास्य पदक जीतला पर दू करोड़ के पुरस्कार दिहल जाई. अन्तर्राष्ट्रीय खिलाड़ियन के रिटायरमेंट पर 20 हजार पेंशन दीहल जाई.\nयुवक पर जानलेवा हमला करे वाला चार जने के जेल आ जुर्माना\nआजमगढ़ 28 फरवरी (वार्ता). 23 बरीस पुरान एगो मुकदमा के फैसला देत आजमगढ़ के अदालत दलित युवक पर जानलेवा हमला करे वाला चार जने के पांच-पांच बरीस जेल आ एगारह एगारह हजार रुपिया का जुर्माना लगा दिहलें. कंधरापुर क्षेत्र के हरखूपुर गांव में बद्री के बेटा बहरइची के मजदूरी करे से मला कइला ला 8 जुलाई 1995 के सँझिया सेवक यादव, फूलचंद यादव, बदन यादव आ शिवलाल उर्फ शिवप्रसाद ओकरा के जाति सूचक गाली देत ओकरा के सरले पिटले रहलें. जुर्माना के राशि में से बीस हजार रूपिया पीड़ित के दिहल जाई.\nछपरा-औंड़िहार रेल खण्ड पर “फतेहपुर अटवा” हाल्ट चालू\nवाराणसी, 28 फरवरी (वार्ता). पूर्वोत्तर रेलवे के छपरा जंक्शन-औंड़िहार रेल खण्ड के शाहबाज कुली आ गाजीपुर घाट टीसन का बीच बनल फतेहपुर अटवा हॉल्ट पर चार मार्च से तीन जोड़ी गाड़ियन के ठहराव होखे लागी. एही दिल एह टीसन के उद्घाटन कइल जाई.\nरुके वाली गाड़ी होखीहें स 55133-55134 बलिया-वाराणसी सिटी सवारी गाड़ी, 75103 फेफना जं.-वाराणसी सिटी डेमू सेवा गाड़ी, आ 55131-55132 वाराणसी सिटी-छपरा सवारी गाड़ी.\nगोरखपुर-आनन्द विहार टर्मिनस का बीच एक जोड़ी साप्ताहिक होली विशेष गाड़ी\nगोरखपुर 28 फरवरी (वार्ता). होली पर होखे वाला भीड़ के ध्यान में राखत गोरखपुर आ आनन्द विहार टर्मिनस के बीच एक जोड़ी साप्ताहिक होली विशेष गाड़ी के दू फेरा चलावे के फैसला कइल गइल बा. गाड़ी संख्या 050453आ 10 मार्च को गोरखपुर से 15.00 बजे खुली आ खलीलाबाद, बस्ती, गोण्डा, सीतापुर कैंट, बरेली, मुरादाबाद, गाजियाबाद होत दूसरका दिने आनन्द विहार टर्मिनस 05.50 बजे पहुँची. गाड़ी संख्या 05046 आनन्द विहार टर्मिनस-गोरखपुर साप्ताहिक विशेष गाड़ी4आ 11 मार्च को आनन्द विहार टर्मिनस से 07.40 बजे खुली आ एही राहे दुसरका दिने गोरखपुर 21.45 बजे पहुँची.\nजीजा से कहासुनी का बाद साला आगि लगा के मर गइल\nसोनभद्र, 28 फरवरी (वार्ता). धोरपा गांव के 15 बरीस के लड़िका रविन्द्र पिछला छह माह से अपना जीजा पिकअप चालक करहिया के लाल बहादुर का साथे खलासी के काम करत रहल. काल्हु दुनु का हीच कवनो बाति पर कहासुनी हो गइल आ रविन्द्र सोनभद्र के विण्ढमगंज इलाका में एगो गुमटी का लगे अपना पर मिट्टी तेल डालि के आग लगा लिहलसि. बहुते झँउसि गइल रविन्द्र के सामुदायिक स्वास्थ्य केन्द्र दुद्धी में भर्ती करावल गइल बाकिर ओहिजा से जिला अस्पताल रेफर क दिहलें डॉक्टर. आजु सबेरे रविन्द्र के मौत हो गइल.\nमिर्जापुर में अवकाश प्राप्त अध्यापिका के गरदन रेतके हत्या\nमिर्जापुर 28 फरवरी (वार्ता). मिर्जापुर के अहरौरा इलाका में दू गो हमलावर एगो रिटायर्ड अध्यापिका के गरदन रेतके हत्या कर दिहलें आ उनुका बेटीओ के घाहिल क दिहलें स. अहरौरा इलाका के भुडकुड़ा गांव में 65 बरीस के रिटायर्ड अध्यापिका कौशल देवी अपने 35 बरीस के बे़टी प्रीति का साथे रहत रहली. एह मामिला में पुलिस दुनु आरोपियन – बरकत आ जूडी – के गिरफ्तार क लिहले बिया.\nबस्ती में एगो टाइपिस्ट के छूरा भोंक भोंक के हत्या\nबस्ती 28 फरवरी (वार्ता) बस्ती के हर्रैया इलाका में कचहरी में टाईप करे वाला इकटिहवा के शिवशंकर चौधरी (50) काल्हु साँझे अपना घरे जात रहलन जब पेंदा गांव का लगे प्रदीप नामके एगो हमलावर छूरा से हमला कर दिहलसि आ उऩुकर जान ले लिहलसि. पुलिस बतावत बिया कि जमीनी विवाद का चलते ई खून भइल बा.\nTags: आजमगढञ, एशोक चौधरी, एस्ट्रो टर्फ मैदान, कांग्रेस, खिलाड़ियन के बहाली, गोरखपुर, जदयू, देवरिया, नसीमुद्दीन सिद्दिकी, फलेहपुर अटवा, बसपा, बस्ती, मिर्जापुर, राजेन्द्र प्रसाद, सोनभद्र, होली स्पेशल गाड़ी


नीतीश कुमार के विकासवाद के पंचनामा!\nनीतीश कुमार विरोधी दल के तमाम दावा के खारिज करत विकास के बड़े-बड़े आंकड़ा गिनवावत रहतारे। सवाल बा कि झूठ के बोलता? जदी केहु झूठ नईखे बोलत, त केकरा दावा में सच्चाई के पूट कम बा?\nबिहार विधानसभा चुनाव के देश के चुनाव कहल जाता, कहल जाता कि इ चुनाव देश के राजनीति के भविष्य तय करी, कहल जाता कि ए चुनाव के नतीजा से साफ हो जाई कि नरेंद्र मोदी अवुरी नीतीश कुमार में से असली विकासपुरुष के ह!\nए सभके बीच दु गो मुद्दा के चर्चा ए चुनाव में बहुत होखता। पहिला बा कि मतदाता 'विकास' के वोट दीहे कि 'जाति' के? वर्तमान सरकार के उखाड़ फेंके के दम भरेवाली भाजपा के दावा बा कि बिहार में पछिला 60 साल में कुछ नईखे भईल। पार्टी, नीतीश कुमार के ओ शासन तक के खारिज करतिया, जवना में उ खुद आठ साल तक सझिया रहल बिया।\nओने नीतीश कुमार अपना विरोधी लोग के तमाम आरोप के खारिज करत, बड़े-बड़े आंकड़ा गिनवावत रहतारे। सवाल बा की झूठ के बोलता? जदी केहु झूठ नईखे बोलत त केकरा दावा में सच्चाई के पूट कम बा?\nए सवाल के जवाब जाने खातिर हमनी के नीतीश कुमार के कार्यकाल के आंकड़ा के तुलना बाकी राज्य के आंकड़ा संगे करे के परी। समझे के पड़ी कि अलग-अलग पैमाना प नीतीश कुमार के शासन में बिहार संगे का भईल?\nआज़ादी के समय से लेके आज तक बिहार के गिनती गरीब अवुरी पिछड़ा राज्य में होखेला। केंद्रीय सांख्यिकी विभाग के आंकड़ा के मुताबिक नीतीश कुमार जब 2005 में गद्दी सम्हरले त बिहार के प्रति व्यक्ति आय, राष्ट्रीय औसत के मात्र 29.2% रहे। शायद भारत में राज्य में सबसे कम।\nएकरा के आसानी से ए प्रकार से समझल जा सकता – जब भारत के हरेक आदमी के औसत आय 1,000 रुपया रहे त बिहार के नागरिक मात्र 292 रुपया के कमाई करत रहन।' हालांकि नीतीश कुमार के शासन में राज्य के प्रति व्यक्ति आय बहुत बेहतर त ना भईल, लेकिन साल 2013-2014 में बिहार के प्रति व्यक्ति आय, राष्ट्रीय औसत के 38.9% तक पहुँच गईल।\nनीतीश कुमार हमेशा दावा करत आईल बाड़े कि उनुका नेतृत्व में बिहार के सकल घरेलु उत्पाद (जीडीपी) के विकास के दर देश में सबसे जादा रहल बा। नीतीश के आलोचक ए विषय प कहेले कि 'चुकी बिहार के जीडीपी के आधार बहुत छोट बा एहसे विकास के दर जादा रहला से कवनो खास फर्क ना परे।'\nएहसे निमन होई विकास दर के अझुरहट के छोड़, भारत के जीडीपी में बिहार के हिस्सा प नज़र डालल जाए। समझल जाए कि नीतीश के शासन में देश के जीडीपी में बिहार के हिस्सा बढ़ल, की घट गईल?\nकेंद्रीय सांख्यिकी विभाग के आंकड़ा के मुताबिक जब 2005 में नीतीश सत्ता में अईले त जीडीपी के आकार के हिसाब से बिहार देश में 15वां स्थान प रहे। तब 82,490 करोड़ रुपया के कुल जीडीपी संगे भारत के कुल जीडीपी में बिहार के हिस्सा मात्र 2.5 प्रतिशत रहे।\nनीतीश के दस साल के शासन में बिहार के जीडीपी के आकार बढ़ के 402,283 (2014-15) करोड़ रुपया हो गईल। ए आंकड़ा के मुताबिक भारत के जीडीपी में बिहार के हिस्सा 2005-06 के 2.5 प्रतिशत से बढ़के, 2013-14 में 3.1 प्रतिशत से अधिका हो गईल। एहबीच जीडीपी में आकार के हिसाब से देश में बिहार 15वां स्थान से ऊपर उठत 12वां स्थान तक पहुँच गईल। नीतीश के पूरा शासन में बिहार के डीजीपी औसत 13.2 प्रतिशत के विकास दर से आगे बढ़ल।\nबिना कवनो विवाद के सच्चाई बा कि बिहार में जरूरत भर औद्योगिक विकास ना होखे से राज्य के जनता अपना रोजी-रोटी खातिर खेतीबाड़ी के आसरा प बिया। ए मामला में नीतीश कुमार दस साल के शासन में का भईल?\nभारतीय रिजर्व बैंक के आंकड़ा के मुताबिक नीतीश के 10 साल के शासन में बिहार के कृषि विकास दर, राष्ट्रीय औसत के पीछा छोड़त, देश में दूसरा स्थान प पहुँच गईल। ए 10 साल में जहां भारत के औसत विकास दर 3.79 प्रतिशत रहे, उहें नीतीश के बिहार 5.58 प्रतिशत के दर से विकास कईलस। पहिला स्थान प 5.65 प्रतिशत के संगे राजस्थान बा।\nगरीबी दूर करे के मामला में नीतीश कुमार के कामकाज बहुत निमन रहल बा। योजना आयोग के आंकड़ा के मुताबिक 2005-06 में बिहार के 54.4 प्रतिशत जनता गरीबी रेखा से नीचे रहे, जवन कि 2013-14 में मात्र 33.74 रह गईल। हालांकि ए मामला में ओड़ीशा के नवीन पटनायक से नीतीश पिछड़ गईले, लेकिन तबहूँ इ काम उनुकर सराहे जोग बा।\nनीतीश के शासन काल में बिहार के कुल बजट के सबसे जादा हिस्सा विकास के काम प खर्च भईल जबकि सामाज कल्याण दूसरा स्थान प बाटे। भारतीय रिजर्व बैंक के आंकड़ा के मुताबिक बिहार अपना बरोबरी के बाकी राज्य के तुलना में अपना बजट के सबसे जादा, 20.9 हिस्सा विकास प खर्च कईलस, जबकि 13.7 प्रतिशत हिस्सा समाज कल्याण प खर्चा भईल। ए दौरान बिहार के 'पूंजी खर्च' 5.6 प्रतिशत रहे। ए मामला में बिहार के रेकॉर्ड राष्ट्रीय औसत तक के मात दे देले बा।\nए सभके बावजूद बहुत कुछ अयीसन बा जाहाँ कुछ नईखे भईल। सरकार अपना पूरा तामझाम के बावजूद राज्य में सरकारी क्षेत्र के बहरी रोजगार पैदा करे में नाकाम रहल। विकास के कामकाज में बजट के जादा आवंटन के चलते समाज कल्याण के काम जईसे स्वास्थ्य अवुरी शिक्षा प असर परल।\nजवना हालत में बिहार, नीतीश के मिलल रहे ओकरा के देखत उनुकर शासन विकास के मुद्दा प शानदार बा, लेकिन एकर चुनाव प कतना असर परी, कि ना परी, ए बारे में कुछूओ कहला के कवनो मतलब नईखे। असहूँ बिहार के चुनाव विकास के पैमाना प ना, जाति, धर्म, पईसा, गाय, गोबर अवुरी गायत्री के बल प जीतल जाला!\nFirst Update: 13 October, 2015 02:47 PM


बुरान - विकिपीडिया\nबुरान (अंगरेजी: Buran) एगो मजिगर तेज आ बहुत ठंढा लोकल हवा हवे जे मुख्य रूप से साइबेरिया आ मंगोलिया में बहे ले। एकर बहाव के दिसा उत्तर-पुरुब से दक्खिन-पच्छिम के होला। बर्फीला तुफान नियर ई हवा ब्लिजार्ड नियर दसा पैदा करे ले आ जमीन से बरफ उड़ा लेले जेकरा चलते एह हवा के साथे बरफ के पैलेट (ice palette) उड़े लीं।\nसाइबेरिया के मुख्य इलाका के अलावा ई मध्य एशिया आ अलास्का में भी बहे ले। यूरेशियाई टुंड्रा इलाका में ई पर्गा (purga) के नाँव से जानल जाला आ अलास्का में एकरे के बर्गा (burga) हवा के नाँव से जानल जाला।\nमध्य एशिया में, मुख्य रूप से तारिम बेसिन में, एकरे से मिलत-जुलत एगो हवा काराबुरान (अंगरेजी: karaburan) चले ले; हालाँकि, एह में बरफ के बजाय धूर धक्कड़ रहे ला आ ई धूर के आन्ही नियर बहे ले जेकरा चलते आसमान करिया हो जाला; एही से एकरा के काराबुरान नाँव परल हवे — कारा माने करिया आ बुरान माने तुफानी हवा।\n↑ "Buran". ametsoc.org. अमेरिकन मौसमबिज्ञान सोसाइटी. पहुँचतिथी 30 अप्रैल 2022.\n↑ "Wind of the World: Buran or Burga | weatheronline.co.uk". weatheronline.co.uk.\n↑ Kotliakov, Vladimir Mikhaĭlovich and Komarova, Anna Igorevna (2006) Elsevier's dictionary of geography: in English, French, Spanish and German Elsevier, Boston, page 392, ISBN 978-0-444-51042-6\n"https://bh.wikipedia.org/w/index.php?title=बुरान&oldid=719311" से लिहल गइल\nएशिया के जलवायु\nउत्तर अमेरिका के जलवायु\nएह पन्ना पर आखिरी बेर संपादन 30 अप्रैल 2022 के 17:40 बजे भइल रहल।


67 गो भोजपुरी उपन्यास के बारे में | जोगीरा\nHome भोजपुरिया बस्ता | भोजपुरी किताब 67 गो भोजपुरी उपन्यास के बारे में\nथरूहट के बउआ आ बहुरिया (1962)\nजीअन साह (1964)\nसेमर के फूल (1965)\nरहनिहार बेटी (1966)\nएगो सुबह : एगो साँझि (1967)\nसूरमा सगुन विचारे ना (1972)\nसेनुर के लाज\nडॅहकत पुरवइया (1973)\nगाँव के माटी (173)\nऊसर के फूल (1975)\nसुन्नर काक (1978)\nभोर मुसुकाइल (1978)\nघर टोला गाँव (1979)\nमुट्ठी भर सुख (1980)\nधूमिल चुनरी (1980)\nजिनगी के राह (1982)\nरावन उवाच (1982)\nदरद के डहर (1982)\nराख भउर आग (1985)\nकरेजा के काँट (1985)\nसती के सराप (1988)\nतोहरे खातिर (1989)\nजहाजी भाई (1991)\nमहेन्दर मिसिर (1994)\nअंजोर साँच के (1995)\nइमरीतिया काकी (1997)\nमेनका के आँस (1998)\nआधे आध (1998)\nग्राम देवता (2000)\nसाँच के आँच (2000)\nआवऽ लवटि चली जा (2000)\nबात इंसाफ के (2008)\nदाल भात तरकारी (2009)\nपूर्वी के धाह (2010)\nइया के खटोली (2010)\nजुगेसर (2010 एवं 2011)\nजै कन्हैया लाल की (2012)\nबोतलदास के बयान (2013)\nनइहर के पायल (1997)\nसुष्मिता सन्याल क डायरी\nपरनाम ! स्वागत बा राउर जोगीरा डॉट कॉम प, रउवा सब खातिर हमनी ले के आईल सन 67 गो भोजपुरी उपन्यास के बारे में, जवना के लेखक बानी सूर्यदेव पाठक ‘पराग’ जी। पढ़ीं आ जानी भोजपुरी उपन्यास के बारे में। रउवा सब से निहोरा बा कि अगर रउवा सब इ जानकारी अच्छा लागल त शेयर क के आगे बढ़ाईं।\nकवनो भाषा में लिखल गद्य विघन में कथा साहित्य सभसे लोकप्रिय आ ज्यादा पढ़ल जाये वाला विद्या मानल जाला। कथा साहित्य में मुख्यरूप से कहानी, उपन्यास आ लघुकथा के गिनती कइल जाला, बाकिर तीनो में अंतर ई बा कि कहानी में मात्र एके कथानक रहेला, जबकि उपन्यास का कथा वस्तु में एगो से अधिको कथानकन के गूंथल जा सकेला। लघुकथा त छोटो से छोट मार्मिक घटना के लेके लिखल जाले जवन अंत होते-होते आपन पूरा प्रभाव पाठकन पर छोड़ के तिलमिला देले।\nअब ‘उपन्यास’ शब्द का बनावट पर विचार कइल जायत ई उप-नि+अस्+धत्र प्रत्यय के योग से ‘उपन्यास’ शब्द बनेला, जवेला के शाब्दिक अर्थ होला – नजदीक रखल वस्तु। कथा साहित्यक प्रसंग में एकर तात्पर्य जिनगी से जुड़ल कथावस्तु आ पात्रन के चित्रण से माल जा सकेला, बाकिर एह अर्थ के व्याप्ति, जिनगी का साथे नजदीकी से जुड़ल कवनो कथा साहित्य से हो सकेला, एह से अब उपन्यास शब्द दीर्घ कथात्मक गद्य रचना खातिर रूढ़ हो गइल बा। हिंदी के उपन्यास सम्राट मुंशी प्रेमचन्द कहले बाड़े – ‘मैं उपन्यास को मानव-चरित्र का चित्र मात्र समझता हूँ। मानव चरित्र पर प्रकाश डालना और उसके रहस्यों को खोलना उपन्यास का मूल तत्त्व है।” भोजपुरी के पहिलका उपन्यासकार रामनाथ पांडेय के कहनाम बा – “हमरा समझ से उपन्यास अदमी के वास्तविक जिनगी के एगो काल्पनिक चित्र होला। यथार्थ चित्र भइलो पर जबले कल्पना के एगो कोट ना चढ़े, चित्र चटकदार आ मनोरंजक ना बने। ऐतिहासिक कथा के साँच रहलो पर जबले कल्पनाके संजोग ओकरा ना होखे, ऊ उपन्यास ना बन सकेदोसरा शब्द में इहो कहल जा सकत बा जे उपन्यासकार कवनो काल्पनिक कथा के सृजन कके ओकरा में वास्तविक जिनगी भरेला।”\nभोजपुरी में उपन्यास के प्रकाशन 1956 में आरंभ भइल आ भोजपुरी में पहिलका उपन्यासकार भइला के गौरव मिलल रामनाथ पाण्डेय के आ उनका पहिलाक उपन्यास ‘बिंदिया’ के। उपन्यास के कहानी गँवई वातावरण में पलल-बढ़ल एगो किसान को दई के बेटी बिंदिया आ ओकरा जान-पहचान के युवक मंगरा के प्रेम-प्रसंग पर आधारित बा। बीच में गरीबी आ अकसंरूआ होखे के समस्या, फेर खलनायक भुमना के उत्पातो शामिल बा। एह में ग्रामीण जिनगी के चरित्र आ सोभाविक समस्या साफ-साफ उजागर भइल बा। एह उपन्यास के वस्तु आ शिल्प पर विचार करत हिंदी-भोजपुरी के वरिष्ठ कथाकार डॉ विवेकी राय लिखले बानी – “ई केतना उत्साहवर्धक बाति बा कि भोजपुरी उपन्यास का परंपरा में उठल पहिली रचना वस्तु आ शिल्प का दृष्टि से कमजोर नइखे। ई भविष्य के परम उज्ज्वल भइला के संकेत बा।” ‘बिंदिया’ उपन्यास पर आपन अभिमत देत भोजपुरी के प्रबल पक्षधर महापंडित राहुल सांकृत्यायन लिखलीं\n“भोजपुरी में उपन्यास लिखकर आपने बहुत उपयोगी काम किया है। भाषा की शुद्धता का आपने जितना ख्याल रक्खा है, वह भी स्तुत्य है। लघु उपन्यास होने से यद्यपि पाठक पुस्तक समाप्त करते समयअप्त ही रह जायेगा, पर उसके स्वाद की दाद तो हर एक पाठक देगा।” एह उपन्यास पर आचार्य शिवपूजन सहाय के विचार देखे जोग बा – “छपरा के श्री रामनाथ पाण्डेय जी के लिखल उपन्यास ‘बिंदिया’ भोजपुरी बोली में बड़ा सुंदर उतरल बाटे। एह में देहात के किसान लोगन के चरित्र बहुत बढ़िया लिखाइल बा। मरद-मेहरारू के बोलचाल में ठीक भोजपुरिया ढंग झलकत बा। गाँव के लोगन खातिर ई किताब बड़ा रोचक होई।” एह उपन्यास के भूमिका लिखेवाला प्रिंसिपल मनोरंजन प्रसाद सिन्हा एकरा कथ्य आ शिल्प पर मुग्ध होके लिखले बानी – “पांडेजी के भासा बड़ा सुंदर बा, जीअत-जागत, चमकत-झमकत, फदकत-नाचतगाँव के खेतन के अउरी पवधन के बडा संदर सजीव बरनन बा। कथानक अउरी चरित्र चित्रणो सुंदर महत्त्व ह। उनका कलम के तेज से पात्र सजीव हो उठल ह। कोदई, बुधराम, भुमना, मंगरा, भगत, पुरोहित, पुजेरी, अउरी बिंदिया सभे जीअत-जागत बा।”\n‘बिंदिया’ के भोजपुरी के पहिलका उपन्यास भइला से एपर कुछ ज्यादा चर्चा जरूरी रहल ह। सन् 1956 से भोजपुरी में उपन्यास लिखे के जवन पर परंपरा आरंभ भइल ऊ लगातार आगे बढ़त रहल बा। 2009 में प्रकाशित भोजपुरी उपन्यासन के संख्या 60 के लगभग रहे। ओकर बाद के चार साल में छपल उपन्यासन के जोड़ दिहला पर अबतक प्रकाशित उपन्यासन के संख्या 75 से 80 तक हो सकेला\nभोजपुरी उपन्यास पर पहिलका शोध प्रबंध, लिखेवाला डॉ० अरूण मोहन ‘भारवि’ अपना शोध प्रबंध ‘भोजपुरी उपन्यास : उद्भव और विश्वास’ में लगभग तीन दशक पहिले तक प्रकाशित उपन्यासन के दस वर्ग में बँटले बानी। जइसे –\n1. सामाजिक उपन्यास : बिंदिया, सनेहिया भइल झाँवर, भगजोगनी, एगो सुबह एगो साँझि, सेमर के फूल।\n2. मनोवैज्ञानिक उपन्यास : मुट्ठी भर सुरक, कवाछ\n3. ऐतिहासिक पौराणिक उपन्यास : परशुराम, धूमिल चुनरी, रावन उवाच।\n4. आदर्शवादी उपन्यास : सुन्नर काका, गाँव के माटी, ऊसर के फूल।\n5. आदर्शोन्मुख यथार्थवादी उपन्यास : रहनिहार बेटी, भोर मुसुकाइल\n6. यथार्थवादी उपन्यास : उहकत पुरवइया।\n7. आँचलिक उपन्यास : फुलसुंधी, थरूहट के बउआ आ बहुरिया।\n8. प्रगतिवादी जनवादी उपन्यास : जिनगी के राह, करेजा के काँट, आग-भउर-राख।\n9. संस्मरणात्मक उपन्यास : घर टोला गाँव\n10. दार्शनिक उपन्यास : जीअन साह। रामनाथ पाण्डेय डॉ० ‘भारवि’ के वर्गीकरण पर आपत्ति उठावत कहले बानी – “डॉ० भारवि ‘ऊसर\nके फूल’ के आदर्शवादी मानत बाड़न त डॉ. विवेकी राय एकरा के यथार्थवादी। एही तरे डॉ० भारवि ‘घर टोला गाँव’ के यथार्थवादी। एहीं तरे डॉ० भारवि ‘घर टोला गाँव’ के संस्मरणात्मक आ ‘रावण उवाच’ के ऐतिहासिक-पौराणिक वर्ग में रखले बाड़न। जबकि दूनों में काफी समता बा।”\nडॉ. विवेकी राय भोजपुरी उपन्यास के शिल्प-विकास में नीचे लिखल नौ प्रवृत्तियन के प्रधानता देले बानी – 1. आदर्शवाद 2. आदर्शोन्मुख यथार्थवाद 3. यथार्थवाद 4. आँचलिकता 5. फन्तासी 6. पौराणिकता 7. रेखाचियात्मकता 8. समस्यात्मक 9. स्वच्छंद विद्रोह।\nभोजपुरी में अबतक प्रकाशित उपन्यासन के उपलब्धता आसानी से संभव नइखे। इहाँ तक कि प्रकाशित पुस्कन के अद्यतन विवरण उपलब्ध करावेवाला कवनो ग्रंथ अभी ले प्रकाशित नइखे हो सकलडॉ० कृष्णदेव उपाध्याय के सन् 1972 में प्रकाशित ‘भोजपुरी साहित्य का इतिहास’ में मात्र छहगो उपन्यासन के विवरण दिहल बा। गणेश चौबे कि भेजपुरी अकादमी, पटना से सन् 1983 में प्रकाशित ग्रंथ ‘भोजपुरी प्रकाशन के सइ बरिस’ में कुल्ह तेईस उपन्यासन के विवरण दिहल बा जेवन 1982 तक प्रकाशित बाडे स। चौबेजी एक काम के आगे बढावत 1983 से 1991 तक प्रकाशित आउर आठगो उपन्यासन के विवरण ‘भोजपुरी माटी’ (कोलकाता) मासिक पत्रिका में प्रकाशित करवलीं। एकरा बाद प्रकाशित भोजपुरी उपन्यासन के विवरण, पत्र-पत्रिका में छपल पुस्तक-समीक्षा आदि का माध्यम से मिलल। एह जानकारियन आ कुछ एने ओने से मिलल उपन्यासन के मिला के अब तक प्रकाशित भोजपुरी उपन्यासन के विवरण एह तरह बा-\nलेखक : रामनाथ पाण्डेय\nप्रकाशक, भोजपुरी संसद, जगतगंज, वाराणसी\nभूमिका : प्राचार्य मनोरंजन प्रसाद सिन्हा\nसम्मति : महापंडित राहुल सांकृत्यायन आ आचार्य शिवपूजन सहाय।\nलेखक : रामप्रसाद राय\nप्रकाशक : थारू छात्रावास, वीरगंज, नेपाल\nकथावस्तु : नेपाल का तराई में बसेवाली थारू जाति के सामाजिक जीवन पर लिखल आंचलिक उपन्यास।\nलेखक : रामनगीना सिंह ‘विकल’\nप्रकाशक : विकल प्रकाशन, गोपालगंज (बिहार)\nकथावस्तु : एह में मरणोपरांत जीवन के आध्यात्मिक आ परंपरागत विवरण लिखल गइल बा।\nलेखक : डॉ० बच्चन पाठक ‘सलिल’\nजमशेदपुर भोजपुरी साहित्य परिषद्\nकथावस्तु : भोजपुरी क्षेत्र के गवई मेला आ जमशेदपुर के शहरी जिनगी के चित्रण करेवाला सामाजिक उपन्यास : शैली चुस्ता आ भाषा मुहावरेदार (डॉ० कृष्णदेव उपाध्याय)\nलेखक : जगदीश ओझा ‘सुंदर’\nप्रकाशक : भोजपुरी संसद, जगतगंज, वाराणसी\nकथावस्तु : देहात से छल से भगावल एगो लड़की के तस्वीर जे शहर के गुंडन से अपना के बचाव में सपुल भइल बा।\nलेखक : अंगद मिश्र ‘राकेश’\nप्रकाशक/मुद्रक : भारत प्रेस, सीवान (बिहार)\nहिंदी में लिखल एह उपन्यास के सभ पात्रन के कथोपकथन भोजपुरी में बाटे। एही से गणेश चौबे एकर विवरण ‘भोजपुरी प्रकाशन के सइ बरिस’ में देले बानी।\nलेखक : विजेन्द्र अनिल\nप्रकाशक : भोजपुरी साहित्य कार्यालय, आरा\nकथावस्तु : ई एगो सामाजिक उपन्यास ह, जे में एगो कॉलेज के लड़की के प्रेम-प्रपंच के तस्वीर बाटे।\nलेखक : रमेशचंद्र झा\nप्रकाशक : भोजपुरी साहित्य मंदिर जगतगंज, वाराणसी\nकथावस्तु : ई उपन्यास एगो आंचलिक कथा में प्रचलित बाबू चैना सिंह के वीरतापूर्ण जीवन-चरित्र के लेके लिखल बा।\n(डॉ० कृष्णदेव उपाध्याय के भोजपुरी साहित्य का इतिहास’ में प्रकाशन तिथि अंकित नइखे),\nलेखक : राधामोहन ‘राधेश’\nप्रकाशक : भोजपुरी साहित्य मंदिर, जगतगंज, वाराणसी\nकथावस्तु : ई एगो सामाजिक उपन्यास ह, जवना में भोजपुरी समाज के सजीव चित्रण भइल बा।\nडॉ० उपाध्याय के शब्दन में – “यह उपन्यास प्रेम की वह भोजपुरी गाथा है जो अटूट है। राधेश जी ने इस उपन्यास को लिखकर भोजपुरी साहित्य की बड़ी सेवा की है।” पृष्ठ संख्या के जानकारी उपलब्ध नइखे।\nलेखक : डॉ० अरूण मोहन ‘भारवि\nप्रकाशक : राष्ट्रीय पुस्तक सदन, बक्सर\nविषय वस्तु : चोर बाजारी से पइसा कमाये वालन खून-खरबी आ होटलका रंगीनी के तसवीर दिहल बाटे।\nलेखक : बालेश्वर राम यादव\nप्रकाशक : भोजपुरी साहित्य परिषद्, जमशेदपुर\nविषय वस्तु : गँवई जमींदार, महंथ आ राजा के जीवन संबंधी उपन्यास, जे अंत में देश के सेवा में लागी गइले।\nप्रकशक/मुद्रक : सागर प्रेस, लीचीबाग, वाणरासी\nएह उपन्यास के अधिकतर पात्रन के बतकही भोजपुरी में बाटे।.\nलेखक : नरेन्द्र शास्त्री\nप्रकाशक : भोजपुरी कहानियाँ (भोजपुरी संसद, जगतगंज, वाराणसी) के विशेषांक का रूप में प्रकाशित।\nएह उपन्यास का बारे में डॉ० विवेकी राय लिखले बानी – ” भोजपुरी कथा-साहित्य का विकास में बलिया का नरेन्द्र शास्त्री के उपन्यास ‘ऊसर के फूल’ महत्त्वपूर्ण स्थन बनवले बा। काहे कि तमाम आदर्शवादी आ आदर्शोन्मुख यथार्थवादी कृतियन का बीच इहे एगो ठोस यथार्थवादी कृति लउकत बा। उपन्यास लेखक कतहीं भाषण नइखे करत, क्रोध-छोभ नइखे उगिलत। चुपचाप ऊ आजु का जीवन के असलियत खोलि देत बा कि पूँजीवादी अर्थ-व्यवस्था में गाँव के सीधा-सरल मनई के मौत ले से काना बा।\nप्रकाशक : भोजपुरी संस्थान, पटना\nकथावस्तु : ई एगो अर्द्ध ऐतिहासिक उपन्यास ह, जवना में ओह जुग के तसवीर बाटे जब निलहई खतम हो चुकल रहे आ जमींदारी अपना गिरंती के हालत में रहे। एकर एगो पात्र भोजपुरी क्षेत्र के नामी पुरबी गायक महेन्दर मिसिर बाड़े। एह उपन्यास पर भोजपुरी आकादमी, पटना सहित कई साहित्यिक संस्थान से पुरस्कार मिल चुकल बाटे। डॉ. विवेकी राय के अनुसार “भोजपुरी कथा साहित्य का विकास में इतिहास, कल्पना आ लोकगाथा का मिलावट से बनल ‘फुलसुंधी’ एगो मानक उपलब्धि का मील-पत्थर नियर सामने आवति बा। बड़हर असर वाला ई लघु उपन्यास आँचलितकता का संगे-संगे मध्यकालीन आदर्शवादी जीवन मूल्यन के जबर्दस्त वकालत करत बा। एकर कसल रोमैंटिक रूप पढ़वैयन के मोहि लेत बा। महेन्दर मिसिर के अंतर्द्वन्द्व, शास्त्रीय गीत आ लोक संगीत के टक्कर आ क्लैसिकल व्यक्तित्व वाला लोगन के जमाव, कुल्हि मिला के उपन्यास के सचहूँ एगो क्लैसिकल उपन्यास बना देत बा। ”\nलेखक : डॉ० अरूण मोहन ‘भारवि’\nकथावस्तु : भोजपुरी के पहिलका पौराणिक उपन्यास जे परशुराम के जीवन पर केन्द्रित बाटे।\nलेखक : प्राध्यापक ‘अचल’ (विंध्याचल राय -अचल’)\nप्रकाशक : अखिल भारतीय अंतर जनपक्षीय परिषद्, उजियार (बलिया)\nकथावस्तु : एह साजिक उपन्यास में एगो अइसन आदमी केंद्र में बाटे जो अपना पट्टीदारन का कुचक्र के आसानी से सामना करत गाँव के मुखिया बन जात बाड़े।\nएह पुस्तक के भूमिका में डॉ० विवेकी राय लिखले बानी – “अंचल जी की भाषा की बनावट भोजपुरी की मौलिक बनावट है। वाक्यों में भोजपुरी रस निचुड़ता नहीं छलकता दृष्टिागोचर होता है। शीर्षकों में मुहावरे, कहावतें, प्रतीक, मिथक और व्यंग्य जो टँके हैं, कृति के सौन्दर्य को और बढ़ा देते हैं।\nलेखक : विक्रमा प्रसाद\nप्रकाशक : भोजपुरी साहित्य संस्थान, पटना\nकथावस्तु : आधुनिक समस्यन में अझराइल अइसन आदमी के, केंद्र में राख के रचल उपन्यास ह, जे धन कमाये खातिर कवनो करम कर सकत बा। विद्वान लोग एह उपन्यास के श्रेष्ठ भोजपुरी उपन्यासन का कतार में स्थान देले बाड़े। उपन्यासकार के आज का समाज में फइलल छल प्रपंच भ्रष्टाचार, चोरी, डकैती, बलात्कार, घूसखोरी आ गरीबन पर हो रहल अत्याचारन के सही तसवीर उभारे में पूरा सफलता मिलल बा आ एमें दलित समस्या के खास रूप में उठवले बाड़े।। एह उपन्यास के भाषा आ शिल्प का बारे में डॉ० विवेकी राय लिखले बानी – ‘उपन्यास की भाषा काफी सजी, सधी और मँजी हुई है। कहीं लड़खड़ाहट नहीं है। उपमाएँ बिंब खड़ाकर देती हैं। मन के द्वन्द्व, बाहरी संघर्ष, मनोवैज्ञानिक, उहापोह और मानसिक चिन्ताओं के साथ मानो प्रकृति की हलचल भी मिली हुई है। बातचीत की शैली में पात्रों का अंतर्द्वन्द्व उभारा गया है और वातावरण के साथ घुल मिलकर इनके चरित्र जी वन्तता ग्रहण करते हैं। ”\nलेखक : पांडेय जगन्नाथ प्रसाद सिंह\nकथावस्तु : एह में सारन जिला के एगो गाँव शीतलपुर के पृष्ठभूमि बना के उहाँ के तमाम पुरजन-परिजन लोगन के चित्रण कइल गइल बा। संयुक्त परिवार का अनुशासन वाला ऊ सनातन सांस्कतिक गाँव उपन्यास में पूरा मिठास आ प्यार का संगे स्मरण कइल गइल बा। (डॉ० विवेकी राय : भोजपुरी कथा साहित्य के विकास)\nलेखक : योगेन्द्र प्रसाद सिंह\nएह लघु उपन्यास में मजदूरी के सवाल पर दलित वर्ग पर अत्याचार, आ एगो दलित लइकी का साहस के चित्रण बाटे।\nकथावस्तु : मात्र बीस पन्ना में समेटाइल एह रचना के उपन्यासिका का रूप में प्रकाशित कइल गइल बा। आदमी के एक मुट्ठी सुख खातिर का का करके के पड़ेला एकर मजिगर चित्रण एह उपन्यासिका में देखल जा सकेला। एह उपन्यासिका के भूमिका में प्रो० ब्रजकिशोर के कहनाम बा – “आज हर स्तर पर जे घुटन आ संत्रास बा ऊ आदमी के सहज-सुबोध रूप के बिगाड़ के रख देले बा बाकी जिनगी के रस त एही में जोगावे के बा, बटोरे के बा। मुट्ठी भर सुख एह जटिल स्थिति के जवनाखूबी से उजागर करे में सफल भइल बा ई भोजपुरी में एगो मील का पतथर लेखा आपन चिन्हासी जस बनाई।\nलेखक : गणेशदत्त ‘किरण’\nप्रकाशक : रोहतास जिला साहित्य सम्मेलन, सासाराम\nकथावस्तु : एकरा के उपन्यासकार ऐतिहासिक उपन्यास मनले बाड़े, बाकिर गणेश चौबे के मोताबिक हुमायूँ के पतन आ शेरशाह के बादशाही का युग में मुसलमान सरदारन का जिनगी पर रचल एह उपन्यास में ऐतिहासिकता कम, सामाजिकता बेसबी बा।\nलेखक : मधुकर सिंह\nप्रकाशक : भोजपुरी अकादमी पत्रिका, पटना\nविवरण : ई उपन्यास ‘साहित्य अकादमी पत्रिका’ में छपल रहे\nलेखक : नरेन्द्र रस्तोगी ‘मशरक’\nप्रकाशक : भोजपुरी माटी (मासिक), कोलकाता।\nविवरण : भोजपुरी माटी में धारावाहिक रूप में प्रकाशित ई एगो सामाजिक उपन्यास ह।\nलेखक : वैदेहीशरण\nप्रकाकश : भोजपुरी माटी (मासिक) कोलकाता\nइहो एगो सामाजिक उपन्यास ह जवना के प्रकाशन धारावाहिक रूप में भोजपुरी माटी’ में भइल।\nलेखक : रामनाथ पांडेय\nप्रकाशक : भोजपुरी अकादमी, पटना\nकथावस्तु : एमें मिल मालिक आ मजदूर के झगड़ा के चित्रण भइल बा। ‘बिंदिया’ के बाद आइल पांडेय के इहो उपन्यास आदर्शवाद से अछूता नइखे बाकिर ए पर मार्क्सवादी प्रभावो साफ झलकत बा। एह उपन्यास में आइल नया विचारन के सराहना करत, हवलदार त्रिपाठी ‘सहृदय’ पुस्तक के भूमिका ‘दू बात’ में लिखले बानी – “भोजपुरी चूँकि जनजीवन से जुड़ल लोकभासा हऽ, एह से एकरा में नया विचारन आ नया कारीगरी के रूप परगट भइल अपना आप में सराहे वाला हुनर बा। एह नजर से ई बात विसेस धेयान देवेवाला बा कि लेखक एह चुनवती में सफलता पवले बाड़े।”\nलेखक : गणेशदत्त किरण\nकथावस्तु : ई अनेक प्राचीन ग्रंथन आ पुराणन के आधार पर आत्मकथा का रूप में रचल रावन पर उपन्यास ह। रावण के अनैतिक आ समाज विरोधी गुणन पर विचार करत डॉ० बलिराम प्रसाद के कहनाम बा – “उपन्यास रावन उवाच में रावण के अनैतिक एवं समाज बिरोधी गुणों का उल्लेख जहाँ-तहाँ परिलक्षित होता है। प्रेम के महत्व को तो वह अंगीकार करता है, किंतु सामंती विचार एवं उसका अहम् उसे अनैतिकता से रोकने में सक्षम है। उसके इन्हीं दुर्गुणे के कारण समाज तथा देश में अपकीर्ति फैलती है।\nलेखक : कन्हैया प्रसाद सिंह\nकथावस्तु : ई आज का समाज में फइलल कुरीतियन के वर्णन करेवाला भोजपुरी के पहिलका बाल उपन्यास ह।\nलेखक : भगवती प्रसाद द्विवेदी\nकथावस्तु : सामाजिक घटना पर आधारित ई एगो लघ उपन्यास , जवना में मीरा गाँव के लइकी के दिलेसर गाँव के एगो लइका का साथे प्रेम-प्रंच आ बाद में लइकी के दोसरा लइका के साथ विवाह आ आहे अनमेल बियाह का चलते एगो आदमी के कहलइला फुसिलवला में पड़के मीरा के कोलकाता में वेश्या भइला के वर्णन बा।\nलेखक : नर्मदेश्वर राय\nप्रकाशक : अरूणोदय प्रकाशन, बक्सर\nकथावस्तु : ई एगो जनवादी उपन्यास ह\nजवना में सर्वहारा वर्ग के नवजागरण दबावे खतिर सामंती व्यवस्था का ओर से अत्याचार आ ओकरा प्रतिकार में संघर्ष के चित्रण कइल गइल बा।\nप्रकाशक : पश्चिम बंग भोजपुरी परिषद्, कोलकाता\nकथावस्तु : इहो एगो जनवादी उपन्यास ह।\nए में गरीबी में पोसाइल एगो नवयुवक का ओर से गरीबन का मदद खातिर डकइती के काम आ अंत में ओकरा जेल के सजाय भइला के चित्रण भइल बाटे।\nलेखक : सूर्यदेव पाठक ‘पराग’\nकथावस्तु : गणेश चौबे के अनुसार ‘अछूत’ उपन्यास में अछूतन के गरीबी आ एगो सुधारवादी ब्राह्मण कुमार द्वारा अछूत कन्या से विवाह के चित्रण भइल बा। डॉ० महामया प्रसाद ‘विनोद’ के कहनाम बा ‘अछूत’ उपन्यास में गाँव के अछूत कहल जायेवाला लोगन के दुखद स्थिति का सवर्णवर्ग के स्वार्थी मानसिकता के यथार्थ के चित्रण बा। एह में दलित उत्पीड़न के मार्मिक वर्णन जरूर बा, बाकिर ओह लोगन में प्रतिकार के दम नइखे। (भोजपुरी विश्व : मार्च-जून, 2013, पृ० 15)। डॉ० बलिराम प्रसाद के ‘अछूत’ के उपन्यासकार ने स्पष्ट किया है कि समाज से जातिवादी विकृतियाँ तबतक नहीं जा सकती हैं, जबतक व्यक्ति-व्यक्ति से निष्कलुष भाव से आपसीपन नहीं रखता। निश्छल संबंध कायम होने से ही समाज में समरसता एवं मानववाद स्थापित करने में सफलता मिल सकती है। कथाकार की धारणा है कि रतन जातिवादी एवं सदियों पुरानी परंपरावादी विचारधारा का विरोधी है। भगिया से विवाह करके उसने समाज के सम्मुख एक नए मूल्य को सृजित किया है। कथाकार : सूर्यदेव पाठक का यह प्रयास सद्भावपूर्ण प्रसांगिक एवं सामिप्राय है।\nलेखक : जगन्नारायण पांडेय ‘विधुर’\nप्रकाशक : अजित प्रकाशन : लोहिया नगर, पटना\nकथावस्तु : ई एगो सामाजिक उपन्यास ह। एमें पारिवारिक आ सामाजिक जिनगी के बहुत सुन्दर चित्र उरेहल गइल बा। उपन्यास के भाषा साफ सुथरा आ प्रवाहपूर्ण बा। बीच-बीच में संस्कृत के सूक्तियन का साथे भोजपुरी के कहाउतन के प्रयोग से रोचकता बढ़ि गइल बा।\nकथावस्तु : ई. मुगल बादशाह शाहजहाँ का समय के एगो ऐतिहासिक उपन्यास ह।\nविषय वस्तु : ई ऐतिहासिक उपन्यास ह। एकरा बारे में ज्यादा जानकारी नइखे मिल सकल\nलेखक : डॉ० कमला प्रसाद मिश्र ‘विप्र’\nप्रकाशक : भोजपुरी साहित्य मंडल, बक्सर\nकथावस्तु : ई भारतीय स्वतंत्रता संग्राम सम्बंधी ऐतिहासिक उपन्यास ह।\nलेखक : राजगुप्त\nप्रकाशन स्थान : बलिया\nकथावस्तु : एह उपन्यास में समसामयिक, राजनीतिक व्यवस्था आ नौकरशाही का अकरण्यिता के विवेचन बा। ए में हिंदू-मुस्लिम एकता, देश के न्याय व्यवस्था रक्षा व्यवस्था पर प्रश्न चिन्ह लगावल बासाथ ही गाँव के गरीबी. बेरोजगारी, कृषि संस्कृति आदि के चित्रण बा।\nलेखक : रास बिहारी पाण्डेय\nप्रकाशक : लोक साहित्य संस्थान, बिहिया, भोजपुर\nकथा वस्तु : एह उपन्यास में प्रवासी भोजपुरियन का जीवन के मार्मिक चित्र उरेहल बा\nलेखक : धर्मनाथ तिवारी\nप्रकाशक/लेखक : ग्राम – कुआरी, पत्रालय : परौना, वाया : वरैया, सरन\nकथा वस्तु : ई एगो सामाजिक उपन्यास हऽ, जवना में दहेज का कर्ज के चलते मुन्नी गाँव के नवविवाहिता का बाप के हार्ट फेल हो गइला से मौत भइला के दर्दनाक घटना का साथे आउर सामाजिक जीवन के घटनन के चित्रण भइल बा।\nप्रकाशक : भोजपुरी विकास भवन, छपरा\nकथावस्तु : कविवर मोती, बी०ए० के प्रेरण से लिखल आ उनके के समर्पित एह उपन्यास में तथ्यन के पोढ़ खेजबीन के आधार पर पूरबी के अमर रचयिता महेन्दर मिसिर के प्रखर देश भक्तिआ संगीत साधक गीतकार के रूप निखर के आइल बा। एह उपन्यास के कथ्य आ शिल्प पर विचार करत हिन्दी के यशस्वी पौराणिक उपन्यासकार डॉ० भगवतीशरण मिश्र पुस्तक के भूमिका में लिखले बानी – “पांडेय के एह पोथी के महत्व एहू से बढ़ जाता कि इहाँ के ई उपन्यास लिखे में यथार्थ के साथ पूरा न्याय कइले बानी। एह खातिर इहाँ के काफी अनुसंधान-अन्वेषण करे के पड़ल बा। पाण्डेय जी के भोजपुरी भाषा भरपूर अधिकार बा। ठेठ भोजपुरी के ठाठ कहीं – कहीं खूब देखे में आवता।”\nप्रकाशक : प्रेम प्रकाशन, बलिया\nकथावस्तु : एह में देश के आर्थिक, सामाजिक, राजनीतिक आ धार्मिक प्रवृत्तियन का बदलत स्वरूप के चित्रण बाटे। एह में सरकारी तंत्र के सार्वजनिक आ व्यक्तिगत जीवन का प्रति उदासीनता के उल्लेख भइल बा\nप्रकाशक : भोजपुरी विकास भवन, उमा निवेश, रतनपुरा, छपरा\nकथावस्तु : एह में जाति-पाँति से ऊपर उठके दीन-दुखिया आ दलित-वर्ग के सेबा के जियतार चित्र उरेहल गइल बा। स्वयं उपन्यासकार के अनुसार – “अपना स्वार्थ खातिर आज पूरा समाज के केह तरे गोलबंद कके लड़ावल जा रहल बा, कवना तरे नेह के बन्हन तूड़ के पूरा समाज के आग में झोंकल जा रहल बा, एह उपनयास में जहवाँ एह स्थितियन के उरेहे के प्रयास भइल बा, ओही जा इमरीतिया कवना तरे नेह के बन्हन में पूरा गाँव के बान्ह के अपनेना, आग लगावे वाला लोग के समाजो के बचावतिया एकरो चित्र एह उपन्यास में चित्रित करे के प्रयास कइल गइल बा। ई उपन्यास विश्लेषणात्मक शैली में लिखल गइल बा। एकरा भावपक्ष आ कलापक्ष दुनू सशक्त बा।\nलेखक : डॉ०बच्चन पाठक ‘सलिल’\nप्रकाशक : ओझा प्रकाशन, जमशेदपुर\nकथावस्तु : उपन्यासकार के मान्यता बाकि समाज केतने उमेश भरल पड़ल बाड़े, जिनकर मानसिकता बहुत संकुचित बा। अइसन लोग समाज में दहेज आ तिलक के माँग के समाज, देश आ अपनो के कलंकित करे लें। केतने लोग गरीब होले जे दहेज ना दे पावेले, जवनाके चलते बहुत महिला आत्महत्या क लेली। ओकरा से समाज पर खराब असर पड़ेला।\nलेखक : डॉ० विवेकी राय\nकथावस्तु : ई उपन्यास देश-प्रेम से सम्बंधित बा। एह उपन्यास में भारत-पाक युद्ध (1965) के चित्र खींचल गइल बा। युद्ध में शहीद भइल कीरन के स्मृति में धर्मशाला शहर में एगो समारोह के आयोजन कइल जातासमारोह में वीरन के गाँव पर रिटायर मेजर जगदीश दीप प्रज्ज्वलित करत बाड़े। मेजर के दिमाग में युद्ध के दृश्य घूम जात बा आ ऊ बेचैन होके समारोह से भाग जात बाड़े। एह उपन्यास में मेजर जगदीश के चित्रण एगो देशप्रेमी का रूप में कइल गइल बा।\nउपन्यासकार एह उपन्यास का माध्यम से नयकी पीढ़ी में देशभक्ति के भावना में आइल कमी के दूर करे के प्रयास कइले बाड़े संग ही भारतमाता के ग्रामवासिनी रूपो के चित्रित कइले बाड़े। उपन्यास के भाषा-शैली बोधगम्य आ प्रवाह पूर्ण बा।\nप्रकाशक : भोजपुरी विकास सदन, उमा निवेश, रतनपुरा, छपरा\nकथावस्तु : एह उपन्यास में रंजना आ सूरजभान सिंह का माध्यम से वैयक्तिक मूल्य चेतनाआ व्यक्तिवादी अवमूल्यन के पूरक समझावल गइल बा। ए में मिल मालिक आ मजदूरन का आपसी हक के लड़ाई के चित्रांकन भइल बा।\nलेखक : प्रो० रामदेव शुक्ल\nप्रकाशक : परिदृश्य प्रकाशन, मुंबई\nकथावस्तु – शिल्प : हिंदी भोजपुरी के जानल मानल कथाकार प्रो० शुक्ल के एह उपन्यास में गाँव-गँवई के रीति-रेवाज, पंचाइत परंपरा आ नाना प्रकार के प्रपंचन के जियतार चित्र उरहल गइल बा।\nदेहाती ठाट-बाट, रहन सहन के जतना सटीक आ सुंदर चित्रण, एह उपन्यास में भइल बा, ओहसन बहुत कम देखे के मिलेला। उपन्यास खोलते औतार बाबा का, देह-धाराज के एगो चित्र पाठक के सामने झलके लागत बापात्रन के गाँव गिरगिटवा, सतुआ काका, ओहनी के गुने के मोताबिक रखल बा। कसल शिल्प आ पात्रानुकूल कथोपकथन का साथे खाँटी भोजपुरी शब्दन के प्रयोग पाठक वर्ग के बान्हे में पूरा सक्षम बा।\nप्रकाशक : भोजपुरी साहित्य प्रतिष्ठान, पटना\nकथा वस्तु : एह उपन्यास में सामाजिक यथार्थ के सुन्दर चित्रण भइल बा। डॉ० बलिराम प्रसाद के अनुसार ‘छोटे कलेवर का यह उपन्यास विषय वस्तु की दृष्टि से सशक्त एवं समसामयिक यथार्थ को चित्रित करने में सफल है। शिवजी का चरित्र समाज के सम्मुख आदर्श प्रस्तुत करता है। रूपा का चित्रण भारतीय पतिब्रता नारी के मनोविज्ञान को प्रस्तुत करता है, जो अपने पति के लिए सर्वस्व निछावर करने के लिए तत्पर रहती है। उपन्यास भाषा-शैली एवं शिल्प की दृष्टि से सफल है।” (भोजपुरी उपन्यासों में जीवन मूल्य, पृ० 99)।\nलेखक : डॉ० अशोक द्विवेदी\nकथा वस्तु : एह उपन्यास में बनवाँ आ वीरा प्रेम के गरिमा में अटूट आस्था रख के प्रेम उच्चादर्श प्रस्तुत करते बाड़े\nकथा वस्तु : एह बृहत उपन्यास के कैनवास काफी लमहर चाकर होकै अपना में आज के लगभग समस्यन के समेटे में सफल भइल बा। प्रो० ब्रजकिशोर के अनसार – ई उपन्यास समाज, राजनीति, दलित-विमर्श, सामाजिक सद्भाव, नक्सलवाद, आतंकवाद आदि कुल्ह बिन्दुअन के छुवत आगे बढ़ रहल बा। कथानक काफी मनोरंजक आ मगलगाऊ बा।\nलेखक : डॉ० रमाशंकर श्रीवास्तव\nप्रकाशक : नवशिला प्रकाशन, दिल्ली\nकथा वस्तु : हिंदी-भोजपुरी के जानल-मानल व्यंग्यकार आ कथाकार डॉ० श्रीवास्तव के ई उपन्यास ‘दाल भात तरकारी’ अपना गाँव के सार्थक करत भोजन का समस्या से जुझत लोगन के गहिराई से पड़ताल करे के एगो नीक प्रयास कहल जाई। एकर कहानी सुख-सुविधा के सपना लेले मेहनत मजदूरी करके वाले आम आदमी के कहानी ह, जेकरा, दाल भात तरकारी के फिकिर हरमेसा पैमाल कइले रहेलाभोजपुरी के ठेठ शब्दन के प्रयोग आ चुस्त-दुरूस्त सघल शैले में लिखाइल ई उपन्यास भोजपुरी उपन्यास का विकास के एगो महत्त्वपूर्ण कड़ी बा।\n(प्र.संस्करण : 2009, द्वि. संस्करण : 2011),\nलेखक : अनिल ओझा ‘नीरद’, प्रकाशक : जमशेदपुर भोजपुरी साहित्य परिषद्, जमशेदपुर (झारखंड)।\nलेखक : डॉ० जौहर शाफियावादी\nप्रकाशक : नेशनल बुक ट्रस्ट ऑफ इण्डिया, नई दिल्ली\nकथा वस्तु : ई उपन्यास पूर्वी के अमर गायक महेन्दर मिसिर के केंद्र में रखके लिखाइल बा।\nप्रकाशक : एजुकेशनल बुक सर्विस, नई दिल्ली\nकथावस्तु : ई उपन्यास भोजपुरी में लिखाइल एगो बाल उपन्यास ह, जवन गाँवन में लहकाई में दादी-नानी से सुनल कहानियन पर आधारित बा। एह खटोलीनुमा उपन्यास के कहानियन से ओरचल बा, जवन सोरहगो भाँवर (अध्याय) में पूरा कइल गइल बा। सरस-सरल भाषा शैली में बाल मनोविज्ञान के ध्यान में रखके लिखल ई उपन्यास बालसुलभ चंचलता से भरल भइला से लइका से सेयान ले सभके पढ़े लायक बा।\nलेखक : हरेन्द्र प्रसाद\nकथा वस्तु : एह में बिहार के एगो खास कालखंड के चित्र उरेहाइल बा। बीतल शताब्दी के अंतिम दशक में बिहार में भारी उथल-पुथल मचल रहे। एह उथल-पुथल से पुरान व्यवस्था टूटल। एह व्यवस्था के प्रति मोह एह उपन्यास में झलकता।\nलेखिका : डॉ० आशारानी लाल\nप्रकाशक : अतुल्य पब्लिकेशन्स, दरियागंज, नई दिल्ली\nकथावस्तु : एह बाल उपन्यास में श्रीकृष्ण का लइकाई के ओह साहस भरल कारनामन के चित्र उरेहल गइल बा, जवन उनका लोकोत्तर रूपन के उजियागर करत बासरल भाषा में लिखाइल ई बाल उपन्यास लइकन का रूचि के अनुकूल बा।\nप्रकाशक : एजुकेशनल बुक सर्विस, नई दिल्ली,\nकथावस्तु : एह उपन्यास का माध्यम से लेखक शराब पियला से होखेवाला नुकसान के चित्र उरेहल एह खराब लत से बचे के नीक सीख देबे के प्रयास कइले बाड़ेऊपर चरचा में आइल छप्पनगो भोजपुरी उपन्यासन का अलावा कुछ आउर प्रकाशित उपन्यासन के विवरण एह तरह बा –\nलेखक : अनिरूद्ध नारायण शर्मा\nलेखक : हीरा प्रसाद ठाकुर।\nप्रकाशक : भोजपुरी संस्थान, पटना, लेखिका : शैलजा श्रीवास्तव\nलेखक : हीरा प्रसाद ठाकुर (बाल उपन्यास)।\nलेखक : डॉ० के० डी० सिंह।\nलेखक : डॉ० चन्द्रधर पांडेय ‘कमल’।\nलेखक : नरेन्द्र प्रसाद कानू।\nलेखक : डॉ० वीरेन्द्र नारायण पांडेय, सून माँग के कुछ अंश वाराणसी से प्रकाशित ‘भोजपुरी कहानियाँ’ में प्रकाशित भइल। तकनीक, विषय आ शिल्प का दृष्टि से भोजपुरी में एगो नया प्रयोग रहे। ई अलग-अलग शीर्षकन में लिखल गइल बा। (सूनमाँग के विवरण भोजपुरी उपन्यासों में जीवन-मूल्य, पृष्ठ : 100 से लिहल बा)।\nलेखक : अनिल ओझा, ‘नीरद’ ई उपन्यास 2012 से लगातार भोजपुरी माटी में धारावाहिक रूप में प्रकाशित हो रहल बा।\nनिर्भीक संदेश में नीतू सुदीप्ति के उपन्यास ‘सँवरी’ के 13 भाग धारावाहिक रूप में से प्रकाशित होता।\nलेखक – हेन्द्रस प्रसाद (नवंबर 2007)\nप्रकाशक : पी.एस. प्रकाशन, 123, बसाक बागान, कोलकाता-700 048,\nकथावस्तु : ई उपन्यास विवाहेत्तर संबंध पर आधारित बा। ई उपन्यास भोजपुरी के कथानक में नया अध्याय जोड़ले बा। कथ्य आ शिल्प दूनों के दिसाईं ई उपन्यास भोजपुरी के मानबढ़वले बा। एकर हिंदी अनुवाद जीतेन्द्र वर्मा कइले बाड़े\nएह सड़सठ उपन्यासन का अलावहूँ कुछ आउर उपनस लिखाइल होई जवनो का बारे में जानकारी जुटावे के चाहीं ताकि अबले प्रकाशित सभ उपन्यासन के अध्ययन, मूल्यांकन आ शोधकार्य में आसानी हो सके।\nभोजपुरी उपन्यास पर शोध : मिलल जानकारी का मोताबिक अबले भोजपुरी उपन्यास पर तीनगो विद्वानन के शोध-प्रबंध पर ‘पी.एच.डी.’ के उपाधि मिल चुकल बा। ई बाड़े – डॉ० अरूण मोहन ‘भारवि’, डॉ० स्नेह प्रभा आ डॉ० बलिराम प्रसादखुशी के बात बा कि भोजपुरी में उपन्यास लेखन आ प्रकाशन के काम लगातार जारी बा आ ए पर शोध के काम हो रहल बा, जवन एह विद्या का उज्ज्वल भविष्य के संकेत करत बा।\nध्यान दीं : इ 67 गो भोजपुरी उपन्यास के बारे में भोजपुरी किताब अखिल भारतीय भोजपुरी साहित्य सम्मेलन लिआइल बा जवना के लेखक बानी सूर्यदेव पाठक ‘पराग’ जी ।\nपिछला लेख49 गो भोजपुरी कवि सब के परिचय\nअगिला लेखभोजपुरी के विकास में बाधक तत्व : पवन कुमार ‘जय’\nरानी चटर्जी और खेसारी लाल यादव ने जमकर लगाए ठहाके


आदित्य राजन जी के लिखल भोजपुरी कहानी करमनासा के जीत | जोगीरा\nHome भोजपुरी साहित्य भोजपुरी कथा-कहानी आदित्य राजन जी के लिखल भोजपुरी कहानी करमनासा के जीत\nपरनाम ! स्वागत बा राउर जोगीरा डॉट कॉम प, आई पढ़ल जाव आदित्य राजन जी के लिखल भोजपुरी कहानी करमनासा के जीत, रउवा सब से निहोरा बा कि पढ़ला के बाद आपन राय जरूर दीं, अगर रउवा आदित्य राजन जी के लिखल भोजपुरी कहानी अच्छा लागल त शेयर जरूर करी।\nजिनगी में बिना आस के अन्हरिया रात के मेयाद तनी लमहर होखेला, ओकरा बाद जब बादर फरछीन होखल सुरु होला, त अंजोर होत देरी ना लागेला बाकिर उ अंजोर कबो कबो ओह बीतल हहरत अन्हरिया रतियो से भूतहूँस लागेला…… ओहिदीन के बिहान कुछु एहि तरे भइल रहे, बुद्धन अपना मेहरारू आ छौ गो गेदा गेदी लइकन के साथे, मोटरा मोटरी कुछु कपार पर धइले, कुछु अपना पड़िया पर लदले, गांव से निकलत रहलें……..।\nगांव…..ना…अब उ गांव कहां रह गइल रहे…जइसे सावन के राति में करिया बादर पुर्नवासी के चान के छन भर में ढाँप देला, ओहि तरे, गंडक के पानी बुद्धन के संहुसे गांव के कब तोप दिहलस, पते ना चलल ….बचि गइल रहे त खाली काली माई के उ बड़हन अथान जवन गांव के बहरी तनीं उचास पर रहे। रात के जब उत्तर कावर के बन्हा टूटल त गांव में हल्ला भइल…लोग ओहि राति खा, जवने पावल तवन लेके अथान की ओर भागे लागल, बुद्धन के घर से नदी सव डेग रहल… उनका दुआर पर जोड़ा बैल आ एगो पाड़ी बन्हाइल रहले सन, सोचले रहले जे उ जब बड़हन हो जाई त जवने दू पैसा के अमदनी बढ़ी, घर में खवईया हेतना हो गइल बाड़े आ कमवईया के ठेकाने नइखे।\nआदित्य राजन जी\nदूर से पानी के हड़हड़, गरजल सुनात रहे…बुद्धन बो डरन पगलाइले तरे घर से दुआरा ले धावत रहली, का गठियाईं, का छोड़ीं, सब त जरुरिये बा…केतना जतन से जोगा जोगा के ई बर्तन भड़िया, कपड़ा लाता, दउरा बक्सा एकठीयवले बानीं, कुछु छोड़े लायक बा…? बाकिर के ले जाई, लइका छोटे बाड़न स, केतना ढोइहे सन?? बुद्धन बेर बेर उनका के हाबत रहले की खाली गरज भर के समान ले के चलेके बा….जल्दी करs…पानी हेदे ले आ गइल बा, घर मे ढुकत देरी ना लागी।\nकवनियो तरे कुछु समान लेके लइकन के लिहले उ लोग काली अथान पर पँहुचल, ओहिजु मार गांव भर के लोग झोंझ लगवले रहे…मेहरारू रोवत फ़ेंकरत रहली सन, मर्दाना लइका, तरे तरे के बाति बतियावत रहले सन…..बुद्धन एगो कोना अपना खातिर छेंकवले आ बोरा बिछा के लइकन के सुता दिहले…बुद्धन बो ओहिजु लोर चुवावत किकुर के बईठ गइली…।\nबुद्धन ओ लोग के बेवस्थित क के अब अपना चउवन के लियावे खातिर अपना घर कावर जाए लगले, रबिन्दर आ परसनो आपन आपन गाई गोरु आ कुछ बचल समान लियावे खातिर साथे हो लिहल लोग।\nरास्ता में भरथ के लइका, चिलात आवत रहे….”आ गइल..दहि गइल…गांव दहि गइल…अबकी सगरी गांव लील लीहें गण्डक माई… बुद्धन काका..अब काहाँ जा तारs..सब खतम हो गइल…. ‘\nबुद्धन बुझाइल जे कुछु सुनलहीं ना होखस..आपन चाल तेज कइले…गांव में पानी ढुक गइल रहे, अभिन कुछु लोग आपन समान ढोवत रहे, नदी के सबसे लगे बुद्धने के घर रहे, उ डेरात डेरात अपना घर कावर डेग बढ़ावे लगले….नदी आ जमीन अब एक हो गइल रहे, ठेहुना से ऊपर पानी चढ़ी गइल रहे…..बुद्धन जब अपना ठीहा ले चहुँपले त नजारा देखि के उनकर परान सुखि गइल! बंगला आ आगे के छान के कवनो निसानी ना रही गइल रहे….दुनु बैल बंगला में बन्हाइल रहले सन…पड़िया उ घर छोड़ के थोरहे दूर एगो तरकुल में बान्ह दिहले रहलें। जब अपना जर जमीन के ई दसा उ देखले त, उनुकर सबुर टूट गइल….आधा घर के साथे साथ कटान में बैलवो दहि गइले सन….।\nएगो मर्द कबो अपना पलुआर अपना लइकन के सामने आपन आँसु ना देखावल चाहेला, चाहे केतनो बड़हन आ गहिर काट ओकरा करेजा पर लागल होखे, बाकिर अकेल में ओकर काठ के करेजा पघिल जाला,जइसे आजु ई पानी ओह जमीन के पघिला दिहलस जवन का जनि कहिया से केतने लोग के भार ढोवत आइल रहे, केतने नेंव ओकरा भीतर बरियारी से खड़ा रहले सन।\nई कुल्हि बिनास देखि के बुद्धन भोकार पार के रोवे लगलें, ओह रात में पानी के गड़गड़ाहट बुद्धन के रोवाई के सामना अब्बर परि गइल रहे…उनका कुछु बुझात ना रहे कि अब केने जासु….तले पीछे से रबिन्दर उनुका के हाँक लगवले…..”काका, अब चल आवs, पानी के कटान तेज हो गइल बा, एहिजु रुकल अब ठीक नइखे।”\nबुद्धन बिना कवनो चेतना के ओहिजु से आपन पाड़ी खोल के निकल गइलें, पीछे घूम के देखले के उनुकर चित ना कइलस….।\nअथान पर अइलें, उनुकर मेहरारू उनकर चुप्पी आ साथे खाली पड़िया के देख के बुझ गइली..आ उनुके ध के रोवे लगली… छोटकी लईकी ई कुल्हि देख के फ़ेंकरे लागल… बड़का आंखि मींसत अपना माई बाप के रोवत पहिली बेर देखत रहे।\nउ राति बड़ी बड़हन हो गइल रहे, बिद्धन सब कुछु सोचत रहलें.. कइसे उनुकर बाप पटीदारन के बेईमानी से आजिज आ के बीच गांव के जमीन छोड़ के ओहिजु, नदी के अलंगे आपन घर छवले रहलें, नदी के किनारहिं आपन थोर बहुत खेत रहे, जेकरा के खूब जोगवले रहले बुद्धन..।\nएगो गंवई आदमी के सबसे ढेर केहु से प्रेम होला त ओकर आपन जमीन आ जनमभूमि से, उ अपना जमीन के अपना संतान से बेसी आ अपना जनमभूमि के अपना महतारी तरे जानेला। ओकरा खातिर इहे दू चीझु ओकर अस्तित्व ह आ इहे दू चीझु ओकर सोरि..!\nकइसो कइसो राति के करिया चादर कपार से हटल, बिहान के उजरौटा आंखि में गड़त रहे, जहां ले देखs तहाँ ले मटियाईल पानी के खेती पसरल लउकत रहे, लोग के गाय गोरु, बकरी आ लइका बांय बांय चिलात रहलन स… चिरई चुरूंग के बोली न जाने कहाँ गायब रहल…।\nसब लोग फजीर होते, आपन पलुआर आ मोटरी गठरी लेके, नाया जगहि, नाया गांव बसावे चल दिहले रहे…ओहिजु से चार पांच कोस पर एगो परती में बसेके बात होत रहे….।\nबुद्धन बो लइकन के उठावे लगली, आपन मोटरी सरियावल सुरु कइली…बुद्धन तनी दूर पर सबका से फरके पड़िया के एगो नीब के गाछ से बान्ह के ओहिजु ओह अथाह पानी के ओर मुंह कइले बइठल रहलें, जेने उनुकर बाप के छावल छान आ बंगला दहि गइल रहे, उनुकर साथे हरमेसा चले वाला उ दू गो बैल दहि गइले सन, उनुकर मेहरारू के जोगावल घर के सगरी समान दहि गइल…साथे साथे, उनकर कई गो सपना, कई गो उमेद गण्डक के पानी घोंट घरले रहे। उनकर एतना दिन के करम के नास क दिहलस ई पानी…गण्डक आजु करमनासा के रूप ध के आइल रहे।\nबुद्धन बो उनके हाँक लगा के बोलवली…उनका सुनाइल ना…उ बड़का लइका के उनके बोलावेके भेजली….लइका जाके उनका के चले के कहलस। बुद्धन एकदम भावशून्य होके पड़िया पर कुछ समान लाद के आ कुछ अपना साथे लेके सबके साथे आपन माई आ सन्तान अइसन धरती छोड़के जाए लगले, एक बेर अउरी घूम के ओह ओरी देखले, उनका आंखि से दू ठोप लोर चू के नीचे गिर गइल… ओह लोर के बाढ़ में बुद्धन के सगरो संवेदना, सगरो उछाह, सगरो जांगर दहि के बहत जात रहे।\nबुद्धन के एक बेर फेर भोकार छूटल…आंखि से हरहर लोर गिरे लागल, उ चिला के रोवल चहले, पूरा जांगर लगा के कोसिस कइलें…. बाकिर उनकर बोली ना निकलल……फेर कब्बो उनकर बोली ना निकलल!!\nगण्डक के रूप ध के आइल करमनासा आजु जीत गइल रहे।\nकरमनासा के जीत\nपिछला लेखभोजपुरी स्त्रियों के आभूषण\nअगिला लेखपवन सिंह आम्रपाली की फिल्‍म शेर सिंह की शूटिंग पूरी\nसुजीत तिवारी को सम्मान\nअरविंद अकेला कल्लू भोजपुरी फिल्म रब्बा इश्क़ ना होवे का ट्रेलर...


पेनल्टी शूटआउट में स्पेन के शूट करत रूस क्वार्टरफाइनल में – टटका खबर\nJul 1, 2018 फुटबॉल विश्वकप, रुस, स्पेन\nमास्को, 01 जुलाई वार्ता (वार्ता). फुटबॉल विश्व कप में एगो बड़हन उलटफेर करत सबले निचली रैंकिंग पर रहल टीम रूस पेनल्टी शूटआउट में चैंपियन रह चुकल स्पेन के आजु अतवार का दिने 4-3 से हरा के पहिला बेर फीफा विश्व कप फ़ुटबाल टूर्नामेंट के क्वार्टरफाइनल में प्रवेश पा लिहलसि.\nविश्व कप में अबकी कई एक बड़हन उलटफेर भइल बा. दुनिया के नंबर एक टीम आ पिछला बेर के चैंपियन जर्मनी, दू बेर चैंपियन रहल अर्जेंटीना का बाद अब बरीस 2010 में चैंपियन टीम स्पेनो विश्व कप से बाहर हो गइल.\nक्वार्टरफाइनल में रूस के मुकाबिला क्रोएशिया अउर डेनमार्क का बीचे होखे वाला मैच जीते वाला से होखी, आजु के मैच में रूस पूरा खेल का दौरान स्पेन के गोल करे के कवनो मौका ना दिहलसि. स्पेन के गोल रूस के अपने कइल गोल था रहुवे जवना के बरोबरी रूस पेनल्टी पर गोल दाग के हासिल कइलसि. एह जीत से रूस के गोलकीपर इगोर एकीनफीव देश के नया हीरो बन गइलें जब ऊ कोके अउर लागो अस्पास के पेनल्टी शूट बेकार करा दिहलें.\nदोसरा तरफ स्पेन के एह हार का बाद ओकर ऊ रिकार्ड कायम रहि गइल जवना में ऊ विश्व कप भा यूरो कप में मेजबान के कबो नइखे हरवले.\nआजु का खेल में 12 वां मिनट पर स्पेन के बढ़त मिलल जब रुस के सर्जेई इग्नेशेविच एगो फ्री किक के अपने एड़ी से अपने गोल में मार बइठले. एह विश्व कप के ई 10 वां आत्मघाती गोल रहुवे.\nस्पेन मैच पर नियंत्रण बनवला का बावजूद आपन बढ़त मजबूत ना कर पवलसि. रूसो डटके स्पेन के मुकाबला कइलसि आ 41वां मिनट में गेरार्ड पिक के हैंडबॉल भइला से ओकरा पेनल्टी मिल गइल आ फॉरवर्ड अर्टेम ज्यूबा एह पेनल्टी के गोल में पहुंचा के रूस के बरोबरी दिआ दिहलन.\nसमय खतम हो गइला का बावजूद फैसला ना होखला का बाद पेनल्टी शूटआउट में रुस एगो इतिहास रच दिहलसि.\nफुटबॉल विश्वकप से एगो नया महानायक बन के अइलें एमबापे


बाबरी छीन लिहल गइल, ज्ञानवापी मस्जिद छीने ना दीहल जाई, पीएम मोदी के चुप्पी तोड़े के चाहीं: - खबर भोजपुरी\nबाबरी छीन लिहल गइल, ज्ञानवापी मस्जिद छीने ना दीहल जाई, पीएम मोदी के चुप्पी तोड़े के चाहीं:\nअसदुद्दीन ओवैसी के आइल बयान\nBy कुमार आशू\t On May 14, 2022\nउत्तर प्रदेश के वाराणसी जिला के ज्ञानवापी मस्जिद परिसर के कड़ा सुरक्षा व्यवस्था के बीच शनिवार के सबेरे फेर से सर्वेक्षण-वीडियोग्राफी के काम शुरू हो गईल। अतवार का दिनो ई जारी रही. ओने ए मामला के लेके एआईएमआईएम के नेता असदुद्दीन ओवैसी के बयान सोझा आईल बा। उ कहले बाड़े कि भाजपा कानून के उल्लंघन करतिया। हमनी से बाबरी छीन लिहल गइल बाकिर हमनी से ज्ञानवापी मस्जिद छीने ना देब.\nज्ञानवापी मस्जिद छीने ना दीहें\nपत्रकारन से बात करत एआईएमआईएम के नेता असदुद्दीन ओवैसी कहले कि बाबरी मस्जिद खातिर बहुते रणनीति के इस्तेमाल कइल गइल. एकरा चलते हमनी के बाबरी मस्जिद खो देनी जा। ज्ञानवापी मस्जिद के लेके वाराणसी जिला में भी अइसने प्रक्रिया चल रहल बा। ज्ञानवापी मस्जिद के छीने के कोशिश हो रहल बा बाकिर एहमें सफल ना हो पाई. हम ओह लोग के ज्ञानवापी मस्जिद छीने ना देब. भाजपा प हमला बोलत ओवैसी कहले कि 1991 के एक्ट के सम्मान करे के चाही। भाजपा कानून के पालन नईखे करत। पीएम मोदी के आपन चुप्पी तोड़े के चाही। कांग्रेस प बनल सवाल प उ कहले कि उ पार्टी खतम हो गईल बा।\nज्ञानवापी मस्जिद : परिसर के सर्वे के काम रविवार के जारी रहल\nउत्तर प्रदेश के वाराणसी जिला के ज्ञानवापी मस्जिद परिसर के सर्वे-वीडियोग्राफी के काम अतवार का दिने जारी रही. ए मामला के लेके वाराणसी के पुलिस आयुक्त ए सतीश गणेश कहले कि सर्वे के काम शांति से चलल। ना त कवनो पक्ष कवनो बाधा पैदा कईलस। सब कुछ सामान्य बा। हम (पुलिस आयुक्त आ जिला मजिस्ट्रेट) सर्वेक्षण के काम पर बारीकी से नजर रख रहल बानी।\n2510600cookie-checkबाबरी छीन लिहल गइल, ज्ञानवापी मस्जिद छीने ना दीहल जाई, पीएम मोदी के चुप्पी तोड़े के चाहीं:yes\nआईपीएल सट्टेबाजी में हारल अपराधी कर्ज चुकावे खातिर क रहल बानें चोरी अवुरी डकैती\nबॉलीवुड बनाम साउथ फिलिम इंडस्ट्री : लड़ाई अउर पसन्दगी


‘कब जागोगे’ के दुसरका शेड्यूल शुरू – Anjoria\n‘कब जागोगे’ के दुसरका शेड्यूल शुरू\nपूनम प्रोडक्शन इंटरटेंमेंट के भोजपुरी फिल्म ‘कब जागोगे’ के दुसरका शूटिंग शेड्यूल जौनपुर (उत्तर प्रदेश) आ पड़ोसी इलाका में पन्द्रह दिन खातिर2नवम्बर से शुरु हो गइल बा. निर्माता आर.के. निषाद आ निर्देशक अनिल लहरी, लेखक सागर अंजाना, गीतकार जिग्नेश भ्रमर आ गुड्डू लहरी, संगीतकार गणेश पांडेय आ घुंघरू, आ कैमरामैन हीरा सरोज हउवन.\nराजनीति के भंवरजाल के पर्दाफाश करे वाली उद्देश्यपूर्ण फिल्म ‘कब जागोगे’ नवहियन के नया राह देखावत बिया. कइसे कवनो नवही आजु का घटिया राजनीति के शिकार बनि के अपना राह से भटक जाला आ हमनी का तमाशबीन कक तरह देखते रह जाइलें.\nएह प्रेरक फिल्म के मुख्य कलाकार हउवें – सुजीत कपूर, सागर अंजाना, रश्मि श्रीवास्तव, अजय शानू, अमित लाल यादव, पप्पू यादव, सत्य प्रकाश दुबे, टी.एन. विश्वकर्मा, प्राची कुंदन आ बीरबल.\nPrevious Post: ‘‘धूम मचईलऽ राजाजी’’ के शूटिंग पूरा हो गइल\nNext Post: सितारो लोग फैन बन गइल बा रिंकू घोष के डांस के


सुरसंग्राम फाइनल में हंगामा काहे भइल – Anjoria\nसुरसंग्राम फाइनल में हंगामा काहे भइल\nदिसम्बर 22, 2010 सुर-संग्राम के फ़ाइनल में हंगामा\nबीतल कुछ दिन के एगो खबर ई रहे कि महुआ चैनल के सुर-संग्राम के फ़ाइनल में हंगामा हो गइल, जेकर चलते कार्यक्रम रद्द क देहल गइल. फ़ाइनल के आयोजन पटना के विख्यात आ ऐतिहासिक गांधी मैदान में भइल रहे. पिछला दु साल से गांधी मैदान ई हंगामा होत देखता जबकि एह मैदान पर सभा करे के एगो ऐतिहासिक रेकार्ड बा. स्वतंत्रता संग्राम के समय के होखे भा स्वतंत्रता के बाद, लोकतंत्र के विकास से संबंधित होखे, गांधी मैदान हर प्रकार के सभा के आयोजन ला एगो माकुल जगह बा. इहो बात ध्यान राखी कि एही मैदान पर प्रसिद्ध ‘पुस्तक मेला’ आ औरो भी कई प्रकार के मेला लागल करेला. खैर ई सब बतावे के मकसद इहे बा कि ई सारा आयोजन शांतिपुर्वक ही अक्सराहां संपन्न हो जाला. फ़ेर का कारण बा कि सुर-संग्राम के एह आयोजन में हंगामा हो गइल? कारण जे भी होखे ई नया बन रहल बिहार के छवि ला ठीक नईखे.\nकार्यक्रम में हंगामा के कारन बतावल गइल बा कि कुछ विद्यार्थी लोग बिना पास के कार्यक्रम में घुसे के चेष्टा करत रहे. असफ़ल भइला पर ऊ लोग हंगामा कइलक आ कार्यक्रम रद्द क देहल गइल. हम नईखी जानत कि कार्यक्रम के पास मिले के व्यवस्था का रहे. लेकिन, सुर-संग्राम के लोकप्रियता के देख के चैनल पर्याप्त व्यवस्था कइले होई. आ अइसन हर कार्यक्रम में ई आशंका रहेला कि अइसन कुछ तत्त्व अईहें, जे बिना अधिकार घुसे के कोशिश करीहें. कार्यक्रम संचालक के ई बात के अंदाजा होइ. एह अनाधिकार प्रवेश के रोकेला सुरक्षा के का उपाय रहे ? पटना पुलिस आ महुआ चैनल एकरा प्रति केतना गंभीर रहे ? कहल जाता कि सुरक्षा पर्याप्त ना रहे. सही बात बा, अगर सुरक्षा पर्याप्त रहित त मामला एतना गम्भिर ना होइत. जाहिर बा की पुलिस एह आयोजन के गम्भीरता से ना लेलक भा जान बुझ के सुरक्षा में लापरवाही भइल. ई गौर करे वाला तथ्य बा. काहे कि एह देश में जहां हर दु महिना पर बम विस्फ़ोट होता, ओह समय में एतना लमहर आयोजन के सुरक्षा के ले के लापरवाही बरतल गइल. एकरा लेले पुलिस आ चैनल दुनु से जवाबतलब करे के चाहीं.\nखैर, सारा दोष पुलिस आ चैनल के ना दे के कुछ छात्र भा ओह उत्पाति भीड़ के प्रवृतिओ पर विचार करे के पडी. काहे कि रऊआ के अगर अइसन कौनो कार्यक्रम में घुसे ना दियाई त रऊआ उहां तोड़-फ़ोड़ करब ? सबसे पहिले रऊआ पास के जोगाड़ करतीं आ ठाट से कार्यक्रम के आनंद लेती. लेकिन ना… भीड़ के ई प्रवृति ठीक नईखे. आज जबकि ए बात पर विचार कइल जाता कि बिहार में फ़िल्म के शुटिंग के संभावना बढावल जाव. कुछ निर्देशक ई साहस करतो बाडे, ई घटना एगो खराब संकेत देता. अइसे ई सुधार हमनी के अपना व्यक्तिगत स्तर पर भी करे के पड़ी. तबे बिहार के छवि सुधरी.\nएगो तर्क ई आइल कि ई उपद्र्व चैनल द्वारा फ़ैलावल गइल अश्लीलता के विरोध में कइल गेल. एह तर्क के हम निंदा कर तानी. काहे से कि विरोध कि ई तरीका ना ह. वइसे भोजपुरी मनोरंजन उद्योग में आज अश्लीलता एगो बड़ समस्या बा. फ़िल्म आ गीत के साथे साथे चैनलो एकर जिम्मेवार बा. लेकिन ऊ लोग ज्यादा जिम्मेवार बा जे ए अश्लीलता के हिस्सा बा. जइसे रवि किशन के उदाहरण लीं. रवि किशन भोजपुरी के अलावाहू कई गो भाषा में काम करतारे लेकिन उनकर भोजपुरी के काम आ अन्य भाषा के काम में अंतर देखीं. उ एगो स्थिति में बाड़े कि अश्लीलता के खिलाफ़ अभियान चलावस लेकिन उहो एकरा के भुनावतारें. अश्लीलता से निबटे के प्रयास हमनी के अपना ढंग से करे के पड़ी. तबे भोजपुरी के छवि में सुधार होई. कुछ लोग एह ढंग के प्रयास करत बा.\nअब महुआ चैनलो पर कुछ बात क लेहल जाव. ई चैनल अपन शुरुआती रफ़्तार के खो देले बा. हिन्दी के नकल से केतना दिन काम चल सकता ? भोजपुरी के कहानी आ ओकर समाजो एकरा कार्यक्रम में आवे के चाही. कुछ कार्यक्रम अइसन बा जइसे कि “ढिसुम ढिसुम”. जहां तक सुर-संग्राम के बात बा, त एकर फ़ार्मेट के बदल देवे के चाही. यू.पी. आ बिहार के कब तक मुकाबला होई ? भोजपुरिया समाज के प्रांतीयता में ना बांटे के चाही. अंत में इहे कहे के चाहतानी कि ए मामला के जांच होखे. आ तब तक हमनी के अपना उपरो विचार करी जा. चैनल, पुलिस आ राज्य सरकारो ए मामला के गंभीरता से लेवे. काहे कि ए हंगामा से एगो गलत संदेश जाता.


भदोही – Page3– टटका खबर\nटटका खबर : 16 अक्टूबर 2014, बियफे\nदिवाली आ छठ के भीड़ देखत रेलवे हावडा से नौतनवां का चलावत जात विशेष जनसाधारण साप्ताहिक गाड़ी के फेरा पाँच ट्रिप के कर दिहलसि. उत्तर प्रदेश के चीनी मिल मालिक प्रदेश सरकार का खिलाफ इलाहाबाद उच्च न्यायायलय में गोहार लगवले बाड़न कि गन्ना के दाम तय होखे से पहिले मिल मालिकन के पेराई के काम\nटटका खबर : 15 अक्टूबर 2014, बुध\nबिहार में रोहतास जिला के काराकाट इलाका के मोहनपुर गांव में कुछ दबंग लोग मामूली झगड़ा में एगो दलित के जिंदा जरा दिहल. बिहार के मुख्यमंत्री रहल नीतीश कुमार दुर्गावती जलाशय परियोजना के उदघाटन पर खुशी जतावत कहलन कि रोहतास आ कैमूर जिला के किसानन के एगो पुरान सपना पूरा हो गइल. भारतीय कम्युनिस्ट पार्टी\nटटका खबर : 14 अक्टूबर 2014, मंगल\nनेशनल डेयरी डेवलपमेंट बोर्ड के अध्यक्ष टी नंद कुमार कहलन कि दूध उत्पादन का मामिला में बिहार के बेंवत दुगुना तिगुना हो सकेला आ जल्दिए बिहार देश में दूध उत्पादन करे वालन में तिसरका जगहा आ जाई. अन्तर्राष्ट्रीय बाजार में कच्च तेल के कीमत में आइल गिरावट फायदा आम जनता के देत आजु रात से\nटटका खबर : 13 अक्टूबर 2014, सोमार\nबिहार के मुख्यमंत्री जीतन राम मांझी कहलन कि अगिला विधानसभा में जदयू के नेता उहे रहीहे आ अगर गठबन्हन के लोग उनका के नेता चुन ली त मुख्यमंत्रिओ उहे बनीहें. साथही कहल ना भुलइलन कि जदयू के सर्वमान्य नेता नीतीश कुमार हउवें. बिहार के मुख्यमंत्री जीतन राम मांझी आजु कहलनकि लइकियन के शादी के उमिर\nटटका खबर : 12 अक्टूबर 2014, अतवार\nइलाहाबाद टीसन पर सीआरपीएफ के एगो सिपाही ट्रेन का आगा कूद के जान दिहलसि. नीतीश कुमार कहलन कि भरप पसारे वाला गद्दी पर आ गइले आ जनता के नीक दिन आइल चाहे ना झाड़ू के नीमनका दिन जरूरे आ गइल. प्रधानमंत्री नरेन्द्र मोदी के वाराणसी दौरा हुदहुद का चलते रद्द क दिहल गइल. काशी हिन्दू


बिहार में दस गो खाली विधानसभा सीट के उप-चुनाव – टटका खबर\nचुनाव आयोग शनिचर का दिने बिहार के दस गो खाली विधानसभा सीट पर उप-चुनाव करावे के एलान क दिहलसि. नरकटियागंज, राजनगर सुरक्षित, जाले, छपरा, हाजीपुर, मोहिउद्दीन नगर, परबत्ता, भागलपुर, बाँका आ मोहनिया सीट पर अगिला 21 अगस्त के वोट करावल जाई. एह ला अधिसूचना 27 जुलाई के जारी होखी आ2अगस्त ले परचा दाखिल कर सकीहें उम्मीदवार.4अगस्त के परचा के जाँच होखी आ6अगस्त ले लोग नाम वापिस ले सकी. एकरा बाद जहाँ चुनाव करावे के पड़ी तहाँ 21 अगस्त के वोट आ 25 अगस्त के वोट गिने के काम करावल जाई.\nजदयू आ भाजपा के गठबन्हन टूटला आ राजद संगे जदयू के गठबन्हन के संभावना का बीच अबकी के उपचुनाव के महत्व बहुते अधिका बा. जदयू सरकार ला त ई चुुनाव नाक के सवाल रही.\nTags: उपचुनाव, विधानसभा


सपना में भेँटइले बाबा गाँधी – Anjoria\nअगस्त 18, 2011 गाँधी, भोजपुरी, लस्टम पस्टम\nअगस्त के पहिलका हफ्ता बीतत रहे. आजादी के ६४वाँ जलसा में खाली एक हफ्ता बाकी रहे. एह में बाबा लस्टमानंद के एक दिन रात में सपना में गाँधी बाबा भेंटा गइले.एगो गाछ के नीचे बइठल रहले, आँखि भारी लागत रहे, लीलार पर चिंता के निसानी रेखा उभर आइल रहे. लस्टमानंद बाबा के गोड़ लगले आ लगे बईठके पूछले, बाबा एह रूप इहवां कइसे ? थाकल लागऽतानी. राजघाट त्याग के एहिजा कइसे आ गइनी ?\nगाँधी जी बड़ा दुखी हो के कहले, का बतायीं, हम त परेसान हो गइल बानी. राजघाट में चैन नइखे लेबे देत लोग, कवनों बात होखे चली आवऽता लोग आंदोलन सत्याग्रह करे. रातदिन बाजा बाजत रहऽता.\nलस्टमानंद कहले, बाबा ई रस्तवा त तूंहीं देखऽवलऽ, अब काहे रोवऽतारऽ ? गाँधी जी कहले, अरे हम त आंदोलन के रस्ता देखवनी, ई त ना कहनी कि हर बात पर आंदोलन करऽ लोगिन. अब देखऽ अबही कुछ दिन पहिले एगो राजनीतिक दल के नेता लोग ओहिजा बकायदे मजमा लगा दीहल लोग. बाजा बाजल, नाच गाना भइल. ऊ लोग के का कहीं कि हमरे समाधि के सामने खड़ा हो के जालियांवाला बाग के गलत उदाहरण देत रहले. अब आजादी के ६५ साल पर एगो बाबा हमरे नांव लेके अनशन करे जातारे.\nलस्टमानंद कहले, बाबा ई अनशनों त तहरे बतावल ह. गाँधी जी लजाइल हँसी हँसि के कहले कि हम का जानी कि एकरा नाम पर इहे सब होई. सबेरे लोग जम के जलपान क कर आवे ला लोग आ दुपहरिया ले अनशन पर बइठ जाला लोग आ आफ्टरनून में जा के लंच करेला लोग आ प्रेस के सामने दारू परोस के अनशनकारी में आपन नांव छपवा देला लोग. कई लोग आवे ला आ टीवी में चेहरा देखा के आ अखबार वाला फोटोग्राफर बंधू लोग से फोटो खिंचवा के सरक जाला लोग. ई त सनद रहबे करेला कि अनशन करे वाला लोग में उहो रहले. अब का चाहीं. गाँधी जी अपना धोती के फुरहुरा से मुँह पर के पसेना पोंछले. बोलले जे लोग हमार भजन के बोल ना जाने उहो हमरा नांव पर सत्याग्रह करऽता.\nलस्टमानंद पूछले कि आजु हर नेता अपना के भगत बतावत बा. इहां तक कि जे कबो आपके नांवो से दूर रहत रहे उहो अपना के गाँधी भगत बतावत बा. सब लोगे गाँधी बने के चाहऽता.\nबापू सकुचइले आ कहले, गाँधी काहे उनुका से आगा बढ़े लोग.\nलस्टमानंद पूछले, अपना जीवन भर आप त प्रार्थना करत रहि गइनीं लेकिन भगवान से भेंट ना भइल. आजु मान लीं कि भगवान भेंटा जासु त का माँगऽब ? गाँधी बड़ा दुखी हो के कहले कि, कहब हे प्रभू हमरा के ई नवका गाँधी भगत लोग से बचाईं.


बतंगड़ – Anjoria\nअगस्त 18, 2018 Editor\nपप्पू बनि के जीयल आसान ना होखे. ओकरा खातिर बहुते तेज दिमाग राखे के होला. अइसन अइसन बाति सोचे-कहे के पड़ेला जे दोसर केहू सपनो में ना सोच सके. बाकिर…\nलरिकाईं में एगो कहानी सुनले रहीं कि बहेलियन का जाल में फँसे वाला चिरईयन के दशा देख दुखी भइल एगो संत चिरईयन के रटा दिहलें कि – शिकारी आएगा, जाल…\nएगो जमाना उहो रहुवे राजीव गाँधी का बेरा जब जनता में ई बहुते प्रचलित हो गइल रहल कि सौ में निनान्बे बेइमान, तबहियों हमार देश महान. कहे वाला त मजाक…\nपुरनका जमाना से सुनत आइल बानी स ई तंज कि – बूड़ल वंश कबीर के जमले पूत कमाल. पूत अगर कपूत हो जाव तबो महतारी ओकरा के कपूत माने ला…\nजस-जस दिन नियराइल जात बा तस-तस राजनीति के रंग अउरो सियाह होखल जात बा. एक बाति त सभके मानही के पड़ी कि आवे वाला लोकसभा चुनाव देशो खातिर आ एहिजा…\nजबरा मारबो करे आ रोवहूं ना देव. एह देश में हिन्दू के हालत अइसन हो गइल बा कि ओकरा पर होखत अत्याचार भा ओकरा साथे होखत अन्याय का खिलाफ कतहीं…


जनवरी 2017 – Anjoria\nजनवरी 29, 2017 Editor\nराष्ट्रीय पुरस्कार से सम्मानित भोजपुरी फिलिम देसवा के निर्देशक नीतिन चन्द्रा अपना निर्देशन में बनावल एगो वीडियो पिछला 21 जनवरी 2017 के यू ट्यूब प डलले बाड़न. एह वीडियो के…\n“खिचड़ी” के बधाई आ शुभकामना\nजनवरी 13, 2017 कार्यकारी सम्पादक\nअँजोरिया का ओर से रउँआ सभ के “खिचड़ी” के बहुत-बहुत बधाई आ ढेर शुभकामना.\nजनवरी 11, 2017 कार्यकारी सम्पादक\nमुट्ठी भर भोर ” मुट्ठी भर भोर ” डॉ. अरुणमोहन भारवि के भोजपुरी कहानी संकलन हटे, जवना के प्रकाशन सन् 2013 में अरुणोदय प्रकाशन, आर्य आवास, भारतीय स्टेट बैंक (मुख्य…\nजनवरी 9, 2017 कार्यकारी सम्पादक\nमातृभाषाई अस्मिता बोध “मातृभाषाई अस्मिता बोध” डॉ. जयकांत सिंह के भोजपुरी मातृभाषा चिंतन पर एगो प्रबंधात्मक पुस्तक बिया, जवना के प्रकाशन सन् 2016 में राजर्षि प्रकाशन, मुजफ्फरपुर – 842001 (बिहार)…


बिहार के बेटी श्रेयसी के बधाई दिहलें राज्यपाल आ मुख्यमंत्री – टटका खबर\nपटना 11 अप्रैल (वार्ता). ऑस्‍ट्रेलिया के गोल्‍ड कोस्‍ट में चलत 21वां राष्‍ट्रमंडल खेलन में बिहार के बेटी श्रेयसी सिंह के स्वर्ण पदक जीतला पर राज्यपाल सत्यपाल मलिक, मुख्यमंत्री नीतीश कुमार आ उप मुख्यमंत्री सुशील कुमार मोदी आजु उनुका के बधाई दिहलें.\nजमुई जिला के गिद्धौर के रहे वाली निशानेबाज श्रेयसी सिंह केन्द्रीय मंत्री रह चुकल दिग्विजय सिंह आ सांसद रहल पुतुल सिंह के बेटी हई. उनुकर पिता दिग्विजय सिंह आ दादा कुमार सुरेन्द्र सिंह उर्फ हरि जी बहुते समय ले नेशनल राइफल एसोसिएशन ऑफ इंडिया के अध्यक्ष रहलें.\nभारतीय निशानेबाज़न के स्वर्णिम अभियान जारी राखत आजु महिला निशानेबाज़ श्रेयसी सिंह महिला डबल ट्रैप स्पर्धा में स्वर्ण पदक पर निशाना सधली जबकि पुरूष निशानेबाज़ ओम मिथरवाल आ अंकुर मित्तल अपना खेल में कांस्य पदक जीत लिहलें.\nभारत खातिर आस्ट्रेलिया के गोल्ड कोस्ट में होखत निशानेबाजी के खेल में ई चउथा आ कुल मिला के 12वां स्वर्ण पदक हो गइल.\nश्रेयसी से पहिलहीं से उमेद रहुवे कि ऊ पदक जीतिहें आ ऊ निराशो ना कइली. डबल ट्रैप स्पर्धा के फाइनल में श्रेयसी के मुकाबला आस्ट्रेलिया के एमा कॉक्स से रहुवे आ दुनु जनी 96 का स्कोर पर बरोबरी पर रहुवे. बाद में शूटऑफ में श्रेयसी बाजी मारत स्वर्ण जीत लिहली जबकि कॉक्स के रजते पदस से संतोष करे के पड़ल. कांस्य पदक स्कॉटलैंड के लिंडा पियर्सन के मिलल जे 87 के स्कोर बनवली.\nTags: 21वां राष्ट्रमंडल खेल, बिहार के बेटी, श्रेयसी सिंह


Title: भारत सेवक समाजा' ची स्थापना कोणी केली ?\nDescription: This isaMost important question of gk exam. Question is : भारत सेवक समाजा' ची स्थापना कोणी केली ? , Options is : 1. महात्मा गांधी, 2. नामदार गोखले, 3.न्यायमूर्ती रानडे, 4. लोकमान्य टिळक, 5. NULL\nThis isaMost important question of gk exam. Question is : भारत सेवक समाजा' ची स्थापना कोणी केली ? , Options is : 1. महात्मा गांधी, 2. नामदार गोखले, 3.न्यायमूर्ती रानडे, 4. लोकमान्य टिळक, 5. NULL


काश! ईयारी के किरिया धरइतीं आ जंग रोकवइतीं – Hum Bhojpuria\nयुद्ध कहीं होखे, विनाशकारी होला। अक्सर ओकर परिणाम दिल के दहला देबे वाला होला। बाकि कामना से उपजल क्रोध का सोझा ना लउके उजड़ल गांव शहर, बिलखत बाल-गोपाल, असहाय लोग, ना तड़पत मानवता। पुतिन के खीस से शुरू भइल रूस आ यूक्रेन के बीच युद्ध अइसने बा। एह युद्ध के समाचार हमरा खातिर ओइसहीं बा जइसे केकरो ससुरारी में दू गो सार भा केकरो नइहर में दू गो भाई आपुसे में लस्साकुटी आ मारपीट करत होखस आ हम फरिआवे में अलचार बानी। बाप महतारी के ना रहला पर भाईयन के लड़ावे-भिड़ावे वाला उनका लोगिन के संघतिया हो जालन स। राजनैतिको स्तर पर, सोवियत संघ टूटला के बाद रूसो आ उक्रेन के इहे स्थिति बा। हमनी का देशो खातिर बा ई सांच बा। खैर भारत शांति प्रिय देश ह। भारत दिल से चाहत बा कि शांति कइसहूं बहाल हो जाय। मोदीजी शांति खातिर दुनों पड़ोसिया (बांटल भाई) के निहोरा कर कर के थाक गइलन। काश हमहूं कुछ कर पइतीं! शांति आ मैत्री के भाव जगावे वाला नाटक, "वैर के अंत" रूसी भाषा में? एगो रंगकर्मी आउर का कर सकत बा? भारतीय नाट्य शास्त्र के रचयिता भरत मुनि के भूमि से आधुनिक मेथड ऐक्टिंग के जन्मदाता सह मास्को आर्ट थिएटर के संस्थापक स्तानिसलावस्की (रूसी) आ ली स्ट्रैसबर्ग (यूक्रेनी मूल) के जन्मभूमि खातिर ई साइत सबसे बढ़ियां पहल होइत। इहो मन होला कि दुनों मित्रन के आपन ईयारी के किरिया धरइतीं आ जंग रोकवइतीं, ओइसहीं जइसे आज से 44 साल पहिले ओहनी जना आपन ईयारी के किरिया हमरे धरवले रहन।\n« मानवता खातिर युद्ध न शांति जरूरी बारूस-यूक्रेन युद्ध के कहानी अभिषेक उपाध्याय के जुबानी »


पूर्वी अंग नृत्य-संगीत – Anjoria\nमनोरंजन सभा समारोह\nपूर्वी अंग नृत्य-संगीत\nजब नृत्य-संगीत के रंग में तरंग उठेला त आदमी के रोम-रोम झनझना उठेला. शास्त्रीय संगीत आ कत्थक-नृत्य के भाव-भंगिमा भलहीं आम आदमी के समझ में ओतना ना आवे बाकिर ओकरा अन्तरमन में सुरहुरी जरूर हो जाला. आंनद के भीतरी अनुभूति के साकार करे के सशक्त विद्या हउए नृत्य-संगीत. संगीत के जन्म वैदिक काल में भइल. वैदिक काल में संगीत के प्रयोग ईश्वर के अराधना-भक्ति खातिर कइल जात रहे. फेर, जइसे-जइसे समय बदलत गइल संगीत के रूप-स्वरूपो में बदलाव आवे लागल. आज हमनी के सामने जवन नृत्य-संगीत बा ओहसे सभे परिचित बा.\nपिछला दिने ३१ अगस्त के सांझे से कमायनी सभगार, दिल्ली खचाखच भरल रहे. पूर्वी अंग नृत्य-संगीत के कार्यक्रम में शास्त्रीय संगीत के साथे विद्यापति के रचना, चैती, ठूमरी, बारहमासा, कजरी के रस जे छलकत रहे. गायिका मिनाक्षी जी के कंठ से शास्त्रीय संगीत आ लोक गीतन के मधुरस टपकत रहे. स्वर के जादू से सभे नजरबंद भइल रहे. हई देखीं एगो दादरा के भाव –\nराधे मानऽ मोर कहनावा, चलऽ ना इठलाईके.\nराधे कमर पे बल पड़ जइहें,\nगिर जइबू कहीं तुहुं बिछलाइके.\nसरस्वती के किरिपा जेकरा पे होखेला ओकर गायिकी अद्भूत होखेला. बारहमासा के नशा में सभे झूमल.\nनई झूलनी के छईयां, बलम दूपहरिया बिताइलऽ हो.\nसभे के नजर जब मिनाक्षी जी पे गड़ गइल तब गीत के भाव में आपन भावना व्यक्त कइली कि –\nअब हम कइसे चलीं डगरिया, लोगवा नजर गडा़वेला.\nथपरी के थपथपाहट से गूँज गइल प्रेक्षागृह आ लगातार गूँजत रहल.\nकार्यक्रम के दूसरका चरण के शुरूआत भइल. अब संगीत के साथे-साथे नृत्य के मिलन होखे के समय आइल. ‘कत्थक क्वीन ऑफ इंडिया’ के नाम से नलिनी-कमलिनी के जोड़ी के कवनो मंच पे आगमन से मंच के गरिमा बढ़ जाला. अइसन साधिका जेकर रोवां-रोवां नृत्य-कला खातिर समर्पित बा. शिव अराधना से समारोह के शुरूआत भइल. स्वर गायिका नलिनी आ नृत्य भाव नलिनी-कमलिनी जी के. अइसन नजारा कि सभे नजर से नजर उतारे लागल. एही तरे गायिका ममता शर्मा के कोकिला आवाज –\nघिरी-घिरी आई सावन कि बदरिया ना\nबदरिया बरसे बड़ी जोर, सूझे नाहि चहूँ ओर\nडर लागे मोरी सूनी बा अटरिया ना\nहर भाव – हर मुद्रा संगीत के एक-एक शब्द के साथे खिलत-खिलखिलात रहे. विद्यापति के कालजयी रचना मां काली के वर्णन कत्थक के हाव-भाव में देखे के मिलल. सभे दर्शक गदगद आ मस्त होके मन हीं मन एह कला के समर्पित कलाकार के कला-आत्मा के प्रति नतमस्तक भइल.\nमैथिली-भोजपुरी अकादमी, दिल्ली के ई कार्यक्रम बड़ी नीक, सफल, सार्थक आ मनमोहक लागल. उद्घाटन समारोह में उपाध्यक्ष अजीत दूबे, सचिव राजेश सचदेवा, नृत्यागंना नलिनी-कमलिनी, गायिका मिनाक्षी प्रसाद, कत्थक गुरू जीतेन्द्र महाराज सभे लोग शामिल भइल. अजीत दूबे जी स्वागत भाषण में कहलीं – ‘अकादमी मैथिली-भोजपुरी खातिर समर्पित बिया. अकादमी के त्रिमासिक पत्रिका परिछन रउरे सभे खातिर निकलत बा. पत्रिका के स्तर बढावे के काम त रउरे सभे के बा. हम मुख्य मंत्री जी के बहुत-बहुत ध्न्यवाद देत बानी जे हमनी के माटी के मोल समुझली आ मैथिली-भोजपुरी के गठन कइली. उतर प्रदेश में सबसे अधिका भोजपुरी बोलेवाला मनई लोग बा बाकिर भोजपुरी अकादमी नइखे.’\nमंच संचालन शंकर कुमार झा के सराहे जोग रहल. आखिर में न्यूज रीडर रमा पाण्ड़ेय सभ कलाकार लोगन के फूल के गुलदस्ता देके सम्मानित कइली आ आभार जतवली.\nस्मृति के जलवा\nमनोज तिवारी आ राजकुमार पांडे पहिला हाली ‘देवरा भईल दीवाना’ फिलिम से एक साथ\n7 thought on “पूर्वी अंग नृत्य-संगीत”\nवाह ! वाह ! क्या बात है ?